ועדת המשנה למשאבי אנוש בצה"ל, כנסת 25, פרוטוקול מספר 9, 2024-01-08 00:00

אלעזר שטרן: בוקר טוב

אלעזר שטרן:  אנחנו פותחים את ועדת המשנה לכוח אדם

אלעזר שטרן:  אני אזכיר, אנחנו במסגרת הוועדה מתכנסים לדיון שני, לדון בטיפול המדינה באנשי המילואים, בבני המשפחות

אלעזר שטרן:  בין המפגש הקודם למפגש הזה הייתה גם הצגת תוכנית על ידי שר הבטחון ושר האוצר, ואתמול הממשלה קיבלה החלטה שאנחנו נשמח לשמוע גם את העמדות לגביה וגם את יכולות המימוש, את המקורות, את הזמנים

אלעזר שטרן:  וגם מה אין בה

אלעזר שטרן:  ואנחנו עוד נצטרך להמשיך ולעקוב אחרי הדברים האלה

אלעזר שטרן:  אנחנו נתחיל עם קמל"ר, בבקשה

אלעזר שטרן:  קדימה, בני

מירב בן ארי: בוקר טוב, שלום לכולם, בני בן ארי, קצין מילואים ראשי

מירב בן ארי:  אכן, כמו שציינת, עברה החלטת הממשלה אתמול, אפשר לעבור רגע על המצגות, אבל ברמה העקרונית אני אעבור ממש ברפרוף על מה שעבר

מירב בן ארי:  אכן עברה מעטפת לאומית בפעם הראשונה בהיקף של תשעה מיליארד שקלים למערך המילואים

מירב בן ארי:  מתוך זה מיליארד וחצי הם באופן מיידי, והשאר אמור לעבור ביום חמישי במסגרת העברת התקציב - - -     

אלעזר שטרן: בני, סליחה שאני מפריע לך

אלעזר שטרן:  המשפחות מבקשות לדבר קודם

אלעזר שטרן:  אז בבקשה

מירב בן ארי: בוודאי

יזהר שי: בוקר טוב לכולם

יזהר שי:  אנחנו נפגשים פה כל שבוע, אז השבוע זה שבוע קשה במיוחד – שלושה חודשים

יזהר שי:  קוראים לי יזהר ליפשיץ, אני הבן של יוכבד ליפשיץ ועודד ליפשיץ, שנחטפו מקיבוץ ניר עוז

יזהר שי:  אמי שוחררה עוד לפני הפעימות שהיו, יחד עם נורית קופר

יזהר שי:  אבי עדיין חטוף בעזה

יזהר שי:  הוא בן 83, חולה

יזהר שי:  ובזמן שאנחנו פה, הוא שם שוכב עם הילדים היקרים של כל הנוספים שנמצאים פה, והוא עובר את מה שהוא עובר

יזהר שי:  זה כשאנחנו פה בשגרת חיינו – כספים

יזהר שי:       בתור מישהו שנולד בקיבוץ ניר עוז וליווה אותם, אני מודה שאני הבוקר התעוררתי וראיתי שאיפשהו התחיל השלב השלישי

יזהר שי:  כולם מדברים על השלב השלישי, אז אצלנו השלבים הם בכלל כך: השלב הראשון הוא 15 השנים האחרונות שטפטפו עלינו כל הזמן פגזים, על קיבוץ ניר עוז, וכל פעם עשו איזה סיבוב עלינו ואמרו "תסתגלו, תתרגלו, זה יהיה בסדר"

יזהר שי:  זה שלב ההפקרות הראשוני, מבחינתי, שלא פתרו לנו את הבעיה, והפכו אותנו לאנשים עם פוסט טראומה, סוג ב' ברמה מסוימת

יזהר שי:       השלב השני זה ב-7 באוקטובר, ששם הופקרנו לגמרי

יזהר שי:  לא רק שלא פתרו את הבעיה, אלא גם הפקירו אותנו

יזהר שי:  לא באו לקחת אותנו

יזהר שי:  את ההורים שלי לקחו

יזהר שי:  אנשים חטפו והתעללו בהם גם שמונה שעות אחרי

יזהר שי:  לקיבוץ ניר עוז לא הגיע חייל אחד

יזהר שי:      וכרגע, אנחנו בעיצומו של השלב השלישי

יזהר שי:  נכנסנו למערכה, לשלב השלישי, שבעצם חזרנו לשגרת לחימה, ובעזרת סיסמאות "ביחד ננצח" ו"כולנו ביחד" ו"אנחנו רוצים ויכולים", ו"אנחנו נביא שקט לדרום", ו"אין מה לדבר על היום שאחרי כי אנחנו עכשיו תוך כדי לחימה

יזהר שי:  שבו בשקט, ביחד בטנק"

יזהר שי:  כשאנחנו רואים פוליטיקה קטנה שעולה כלפי מעלה, כשהחיילים – באמת, שאפו על הדרך של צה"ל, אבל מה שקורה מבחוץ, תסלחו לי, אבל זה לא נראה רציני

יזהר שי:  והשלב הזה הוא שאנחנו פשוט מסוגלים להמשיך ולהילחם ולדבר בזמן שהם נאנקים בפנים

יזהר שי:  ואנחנו פוגעים ומרסקים את היהדות

יזהר שי:  וזה ממש שואה שלישית

יזהר שי:  תוך כדי שהם בפנים

יזהר שי:       ואנחנו מספרים לעצמנו סיסמאות כדי שאיכשהו נוכל להמשיך לגלגל את הבלוף, אבל אנחנו לא רואים את השקט באופק, לא רואים את השחרור

יזהר שי:  הם נאנקים, נהרגים בפנים

יזהר שי:  נאנסים, נחטפים

יזהר שי:  אני לא יודע כבר מה יש בפנים, מה זה הדבר הזה שאנחנו קוראים לו "החטופים שנשחרר" ו"תמונת הניצחון"

יזהר שי:  יצאו משם גם דברים שאולי עדיף שיישארו שם

יזהר שי:  בעדינות אני אומר את זה

יזהר שי:  ואני חושב שאיפשהו התרגלנו

יזהר שי:  פשוט התרגלנו לזה

יזהר שי:  זה השלב הכי קשה

יזהר שי:  השלב שאנחנו באים לפה אחרי שלושה חודשים של איפוק של ביחד, של לא להוציא את הכעס שיש על צה"ל שהפקיר אותנו שמונה שעות בקיבוץ, או שגם לפני זה לא מצא את הפתרון או את העוצמות להילחם

יזהר שי:       כל פעם שגייסו מילואים ואמרו שזהו, פותרים את הבעיה ב"שיפא", אמרו שזה 150 חיילים שימותו, אז צה"ל לא רוצה לבצע את זה

יזהר שי:  השאירו אותנו

יזהר שי:  על פצצות מרגמה אפילו לא דיווחו כשחטפנו אותן, כי זה לא היה טוב לדווח, כדי להגיד שהשקט יותר ארוך, שיש לפחות שנתיים שקט, למרות שכל הזמן טפטפו עלינו

יזהר שי:  היינו סוג ב', וכרגע אנחנו מרגישים סוג ב'

יזהר שי:  ואני מבקש מכולם שישנו טוב בלילה ועכשיו דנים על שקלים לימין ולשמאל, לזכור שהם שם, פשוט נמעכים, נשכחים

יזהר שי:       אני לכיוון הזה הגעתי כשראש הממשלה נפגש עם משפחות החטופים ויצא רגע בטלפון לאשר את החיסול בלבנון

יזהר שי:  אבל, האישור הזה, אני מברך עליו, הלוואי ויחסלו את כל צמרת חמאס, אבל הוא גזר את דינם של עוד עשרים חטופים שכנראה ימותו, או שלושים, לא יודע כמה

יזהר שי:  הוא עיכב את המשא-ומתן

יזהר שי:  יכול להיות שבעתיד יהיה איזשהו פתרון, כשצה"ל יגמור לנצח

יזהר שי:  אני מבטיח לכם שתמיד תהיה רקטה אחת שתעוף עלינו פעם בשבוע

יזהר שי:  ואם נישאר שם, אנחנו גם נשלח שתי גוויות בשבוע, לא יודע מה שיהיה, גם בשנים הקרובות

יזהר שי:      אבל, את החטופים, את הפשע הערכי הזה שאנחנו לא עושים כדי להחזיר אותם כרגע, הוא יהיה איתנו לתמיד

יזהר שי:  אנחנו נבנה את הצבא מחדש כצבא פושע, שבעצם הפקיר את החטופים עכשיו

יזהר שי:  הוא לא מוכן לעצור רגע את הלחימה ולראות מה עושים עם זה

יזהר שי:  והוא בעצם מאפשר את ההמשך של הגסיסה שלהם בפנים, את המשפחות, שלא להאמין יותר, לנסות להאמין בצה"ל אחרי ה-7 באוקטובר אבל בעצם לראות שאף אחד כאן לא סופר אותנו

יזהר שי:  הפוליטיקה חזרה למעלה, הוויכוחים חזרו למעלה, הקבינט שלנו מדבר כמו שהוא מדבר

יזהר שי:  וזה פשוט בושה

יזהר שי:  אני קצת מתבייש להיות פה היום, אני מצטער, אבל חובתי להגיד את זה

יזהר שי:  תודה לכולם

אלעזר שטרן: תודה

קריאה: אין לך מה להתבייש

אלעזר שטרן: כן, אני חושב שהדברים נוגעים בכולנו

אלעזר שטרן:  כל אחד עם היכולת שלו לעשות מה שהוא יכול בגזרה שלו

אלעזר שטרן:  תודה על הדברים הנוקבים ככל שהיו ויהיו

אסתר בוכשטב: אני אסתר, אמא של יגב

אסתר בוכשטב:  אנחנו מקיבוץ נירים

אסתר בוכשטב:  אני באה לפה כל שבוע

אסתר בוכשטב:  אני מכירה את הפנים של רובכם פה

אסתר בוכשטב:  אני לא יודעת איך אתם רואים אותנו, אבל אנחנו הבוקר, אני באמת, זה עוד בוקר שמפחידה אותי השגרה

אסתר בוכשטב:  יגב נחטף מהבית שלו בקיבוץ נירים

אסתר בוכשטב:  מהמקום שאני גידלתי אותו, אני והמשפחה שלנו שגידלה את הילדים

אסתר בוכשטב:  זה מקום שהאמנו שהוא בטוח, למרות שגרת החירום שאנחנו חיים בה הרבה מאוד שנים

אסתר בוכשטב:  הילדים שלי גדלו לתוך השגרה הזאת

אסתר בוכשטב:  אבל, האמנתי שזה מקום בטוח

אסתר בוכשטב:  רציתי שהילדים שלי ימשיכו לגור בקיבוץ נירים

אסתר בוכשטב:      אני חושבת על יגב, כל פעם שואלים אותי ואומרים לי "תספרי על יגב

אסתר בוכשטב:  תספרי על האישיות שלו, על מה הוא אוהב" – אני מפחדת היום לדבר על זה

אסתר בוכשטב:  אני כבר מפחדת, אני לא יודעת מה יגב היום, אני לא יודעת מה מצבו הנפשי, אני לא יודעת מה מצבו הגופני

אסתר בוכשטב:  אני לא יודעת איך הוא מרגיש, מה הוא חושב

אסתר בוכשטב:  הסיטואציה הזאת יותר ויותר קשה

אסתר בוכשטב:  עד המתווה הראשון של חזרת החטופות והילדים, שמאוד-מאוד בירכנו עליו, וחשבנו שזה נכון שישתחררו נשים וילדים וקשישים ראשונים

אסתר בוכשטב:  החזרה הזאת הייתה חזרה מאוד-מאוד מעודדת

אסתר בוכשטב:  זה היה שבוע שבו טיפה הרמנו את הראש, למרות שזה לא הבן שלנו חזר

אסתר בוכשטב:  חשבנו שזה חלק מתהליך

אסתר בוכשטב:  האמנו שגם הם רואים את התהליך

אסתר בוכשטב:       אנחנו יודעים שמי שהיה שם אתו אמר, כשהם חזרו הם סיפרו שכולם הרגישו שהם באיזו התרוממות, שהם הולכים לקראת שחרור, כי התחיל תהליך, המדינה לא שכחה אותם

אסתר בוכשטב:  ובעצם, מאז שההחזרה נפסקה ביום חמישי, אני לא יודעת מה הם מרגישים, מה הם חושבים, איך הם מתמודדים, מה מצבם, מה קורה להם

אסתר בוכשטב:  מה קורה שם

אסתר בוכשטב:  אנחנו ראינו את התמונות של חברי ניר עוז שהופיעו, שהחמאס פרסם – נכון, זו לוחמה פסיכולוגית, אבל זו לוחמה פסיכולוגית עם אנשים אמיתיים שם

אסתר בוכשטב:  כל מי שנראה שם בתמונות הוא אמיתי, הוא אנשים, החברים שלנו, השכנים שלנו

אסתר בוכשטב:       אנחנו מכירים אחד-אחד

אסתר בוכשטב:  וגם מי שלא הכרתי קודם – אני מכירה כבר

אסתר בוכשטב:  אנחנו שלושה חודשים משפחה אחת

אסתר בוכשטב:  את מירב לא הכרתי קודם, היום אני מרגישה שהיא כמו אחות שלי בהיכרות שלי

אסתר בוכשטב:  אנחנו חושבים שהיום צריך להתעורר

אסתר בוכשטב:  ואני אומרת שהיה צריך להתעורר לפני שלושה חודשים, ב-7 באוקטובר, ב-06:29 המדינה הייתה צריכה להתעורר

אסתר בוכשטב:  היא לא התעוררה, לקח לה שעות

אסתר בוכשטב:  שעות

אסתר בוכשטב:  אני לא רוצה להגיד ימים – להתעורר

אסתר בוכשטב:  אבל, אני חושבת שזה כבר מתחיל להיות מאוחר

אסתר בוכשטב:  הסיטואציה, אותי, היא מפחידה

אסתר בוכשטב:  אני לא רוצה להגיד לכם איזה תמונות יש לי בלילות

אסתר בוכשטב:      אני חושבת שצריך לעשות כל מעשה ולהבין ששיקום העוטף, כשמדברים על שיקום העוטף מדברים על החזרה

אסתר בוכשטב:  הקיבוץ שלי מתחיל להתארגן על חזרה לבאר שבע

אסתר בוכשטב:  לעבור לבאר שבע

אסתר בוכשטב:  השיקום לא יכול להיות של עוטף עזה, ואני קוראת לזה עוטף עזה, כי אנחנו בעוטף עזה, לא בשום מקום אחר – הוא לא יהיה עד שיחזירו את אחרון החטופים

אסתר בוכשטב:  אף אחד לא יוכל לגור בבית שלו בקיבוץ נירים או בקיבוץ ניר עוז או בקיבוץ אחר, כשיש חטופים מעבר לגדר

אסתר בוכשטב:  צריך להבין את זה – זה חטופים שהם אזרחים

אסתר בוכשטב:  אי אפשר להמשיך ככה

אסתר בוכשטב:  חייבים לעצור את זה עכשיו, ולעשות את זה כמעשה ראשון, המעשה הכי חשוב

אסתר בוכשטב:       שוב, אני אומרת את זה: אני אמא של יגב; אבל אני חושבת שזה מעשה מוסרי וערכי מדרגה ראשונה – לכולם

אסתר בוכשטב:  תודה

אלעזר שטרן: תודה

אלעזר שטרן:  דרך אגב, רק אם אפשר, על השם יגב

אסתר בוכשטב: יגב – אנחנו היינו זוג צעיר אופטימי בתחילת דרכנו וחשבנו שהשמות של הילדים שלנו יהיו מהעולם שלנו, שהוא עולם הטבע, החקלאות

אסתר בוכשטב:  יגב זה שדה

אסתר בוכשטב:  שדה חרוש לפני זריעה

אסתר בוכשטב:  יוגב זה האיכר, ויגב זה השדה

אלעזר שטרן: תודה

מירב לשם גורן: אני רק אגיד בוקר טוב

מירב לשם גורן:  לי קוראים מירב לשם גונן

מירב לשם גורן:  יש לי חמישה ילדים, אבל אחת מהם נמצאת בעזה – רומי גונן

מירב לשם גורן:  החברים לצידי הם דרומיים, הם גרים בדרום, אני גרה בצפון

מירב לשם גורן:  זאת אומרת שעכשיו אנחנו לא בבית

מירב לשם גורן:  זאת אומרת, חלק מהמשפחה כן, אבל יש לנו שם את חיזבאללה

מירב לשם גורן:  יש לנו את החזית הנוספת

מירב לשם גורן:  אני גרה בכפר ורדים

מירב לשם גורן:  באותה שבת זו הייתה הפעם הראשונה שהרגשתי חוסר אונים מטורף ותחושת חוסר בטחון שבחיים לא הרגשתי

מירב לשם גורן:  אני לא ארחיב על זה, גם שני החברים פה, המשפחה החדשה שלי, אמרו את הדברים כל אחד בצורה שלו

מירב לשם גורן:      צה"ל זה לא איזו כותרת, צה"ל זה אנשים אמיתיים שיום-יום, לא יודעת אם אפילו יום, אני חושבת שזה יממות-יממות – עובדים מאוד קשה

מירב לשם גורן:  ככה שהטענות שלנו הן לא לאנשים האמיתיים שבתוך המערכת

מירב לשם גורן:  אבל, משהו במבנה של המערכת שלנו פה במדינת ישראל כשל בגדול, ואת זה אנחנו צריכים לפתור

מירב לשם גורן:  ואני מבינה היום שאי אפשר לחכות שזה יקרה אחרי

מירב לשם גורן:  זה צריך להיעשות תוך כדי ובמקביל

מירב לשם גורן:  וזו הציפייה שלי מכם

מירב לשם גורן:      אני יודעת שאתם עוסקים היום בתמלוגים לאנשי המילואים, ואני חושבת שזה סופר חשוב

מירב לשם גורן:  אנשים ששלושה חודשים בקושי ראו את הבית

מירב לשם גורן:  בן הזוג של הבת שלי יצא אתמול, הוא עד עכשיו היה בגיחות ועכשיו הוא יצא לכמה ימים

מירב לשם גורן:  אבל, זה מה שאנחנו חווים

מירב לשם גורן:  זה מה שכולנו חווים

מירב לשם גורן:  לכולנו יש או מישהו במילואים, או מישהו שהוא מכיר שהוא חטוף, או אנחנו – אנחנו ממש מתמעטים – שיש להם בן משפחה אהוב בעזה

מירב לשם גורן:  מי שנמצא בעזה והסתובב בעזה, היה במקומות היותר בטוחים כי הוא בא עם הנשק – הם ללא

מירב לשם גורן:  אני רוצה שתזכרו את זה כל בוקר

מירב לשם גורן:      מבחינתי, זו אחת הוועדות, או אמנם זו ועדת משנה של ועדה, אבל היא אחת החשובות ביותר, שיש לי ציפייה ממנה להחזיר אותם אתמול

מירב לשם גורן:  לא היום

מירב לשם גורן:  94 ימים זה לא אנושי להיות בידיים של חמאס

מירב לשם גורן:  יש שם בנות צעירות, יפות

מירב לשם גורן:  יש שם גברים שהאון, החוזק הנפשי שלהם, אולי, הוא כבר לא כמו שאנחנו היינו רוצים שיראה או שאנחנו מדמיינים לעצמנו

מירב לשם גורן:  יש שם אנשים מבוגרים

מירב לשם גורן:  יש שם עדיין שני ילדים צעירים

מירב לשם גורן:       אז אני רק רוצה שזה יהיה כל בוקר אצל כל אחד מחברי הכנסת

מירב לשם גורן:  כי במדינה שלי אני יודעת שלעם זה כל בוקר

מירב לשם גורן:  קמים עם זה והולכים עם זה לישון

מירב לשם גורן:  אני רוצה שזה יהיה גם בראש של חברי הכנסת

מירב לשם גורן:  אני ביקשתי לפני שבוע, שזו הפעם הראשונה שהייתי פה בכנסת, ביקשתי שיתלו בכל חדר ועדה תמונה של החטופים

מירב לשם גורן:  זו הוועדה הראשונה שנכנסתי אליה הבוקר ועדיין אין פה תמונה

מירב לשם גורן:  אני אחזור גם ליושב-ראש הכנסת ואבקש עוד פעם שבכל חדר של ועדה זה יהיה מול העיניים של כולם

מירב לשם גורן:  לא יכול להיות שאני אקום בבוקר, אתהלך במשך היום, אלך לישון בלילה, והפנים של הבת שלי יהיו מול העיניים, והפנים של האהובים שלנו לא יהיו מול העיניים של חברי הכנסת

מירב לשם גורן:  לא יכול להיות

מירב לשם גורן:  תודה לכם

אלעזר שטרן: תודה גם לך

אלעזר שטרן:  תראו, אני אגיד רק דבר אחד

אלעזר שטרן:  הדברים שלכם, כמה שצפוי שהם יהיו נוגעים ללב, הם נוגעים יותר עמוק ממה שאתן חושבות וחושבים

אלעזר שטרן:  ואני מברך אתכם

אלעזר שטרן:  אתם לא צריכים את הברכות שלנו בשביל להעריך את המאמץ שאתן עושות ועושים בכל מקום

אלעזר שטרן:  ואני רק רוצה להגיד לכם שאין פה שגרה שנותנים לכם לדבר

אלעזר שטרן:  אנחנו, הדברים שלכם לא נופלים עלינו, על האוזניים שלנו, לא נופלים עליהם כדבר שבשגרה שאנחנו יושבים בוועדות ואתם באים ואנחנו שומעים

אלעזר שטרן:  אני חושב שהם נוגעים גם בלב של כל אחד מאיתנו, אבל גם במוח של כל אחד מאיתנו

אלעזר שטרן:  ואני מודה לכם, גם כמי שמחשיבים את עצמנו, כל אחד במידה משתנה, לא משנה, כמחויבים מאוד לעניין הזה כל יום

אלעזר שטרן:  עדיין הדברים שלכם עושים את שלהם, ותודה

אלעזר שטרן:       קמל"ר, אנחנו נמשיך, או נתחיל איתך שוב

אלעזר שטרן:  כן

מירב בן ארי: אז אני רק אגיד שאם יש מסר אחד שעולה מכל גדודי המילואים, לא משנה אם זה בצפון, בדרום, מתוך עזה, בעוטף או באיו"ש, או בכל מקום אחר שאנשי המילואים מעבירים, זה שאנחנו פה כמה שצריך ללא מגבלת זמן, עד שיושגו המטרות ובאמת יוחזרו החטופים הביתה והחמאס יושמד

מירב בן ארי:  זה מסר שהוא עולה מכל משרתי המילואים, והוא לא קשור לתגמולים

מירב בן ארי:  התגמולים זה משהו שהמדינה צריכה לשים לצד הדבר הזה, אבל אנחנו באנו ב-7 באוקטובר

מירב בן ארי:  אני איש מילואים בעצמי גם

מירב בן ארי:  אנחנו לא בשגרה שלושה חודשים, ואם צריך להיות עוד נהיה עוד, עד שנצליח לעמוד במטרות ששמנו

מירב בן ארי:  אז את זה חשוב להגיד, כי זו באמת המהות של המילואים

מירב בן ארי:      מעבר לזה, במעבר לתוכנית, אז אני באמת חושב שיש פה ניסיון לתת מענה למלחמה הזאת שנכפתה עלינו, ולזה שמערך המילואים באמת נמצא כבר 94 יום בלחימה, בכלל הגזרות, בניסיון לתת מענה למעטפת האזרחית של המשרתים

מירב בן ארי:  גם בהקשרי המשפחה, גם בהקשרי הפרנסה וגם בהקשרי הלימודים האקדמיים

מירב בן ארי:  ניסינו רגע לגעת בכל התחומים

מירב בן ארי:  לא הכול עוד מושלם

מירב בן ארי:  וכמו שאמרנו, יש עוד המשך לדבר הזה

מירב בן ארי:  אבל, אני אנסה להציג את הדברים

מירב בן ארי:  יש פה עוד כמה נקודות שבאות לידי ביטוי בתוכנית; דבר ראשון זה תגמול מתפתח בהתאם לעומס

מירב בן ארי:  זאת אומרת, אנחנו היום, מערך המילואים, יש בו המון דיפרנציאליות – לא כולם משתחררים או משרתים באותו מקום, ולכן יש הבדלים בין יחידות במערך הלוחם ויחידות שאינן במערך הלוחם

מירב בן ארי:  ומשך השירות משפיע גם הוא

מירב בן ארי:  יש פה הסתכלות על שנת 2024 - - -     

אלעזר שטרן: רגע, בני, סליחה

אלעזר שטרן:  גם חבר הכנסת מאיר כהן, אנחנו נרצה לרדת גם לתוך הפרטים לפני הכללים שאתה מדבר עליהם

אלעזר שטרן:  זה מעניין אותנו מאוד

אלעזר שטרן:  אני חושב שדרך הפרטים גם נבין את הכלליים

מירב בן ארי: אין בעיה

אלעזר שטרן: עכשיו, אם אתה מציג את זה, ואני כבר אומר לדוברים האחרים ממשרד האוצר, אני רק אשמח שהדוברים האחרים לפחות, אם אתה, בני, לא יכול לעשות את זה, יציגו לנו באמת את יכולות המימוש ואת המועדים של ממתי הדברים, שיוצגו פה תכף כחלק מהתוכנית, הולכים להיות נגישים, ממומשים למשרתי המילואים ולבני המשפחות שלהם, כמו שאנחנו מכירים בתוכנית

מירב בן ארי: אני חושב שאחרי שנציג רגע את הפרטים, אז יוכלו גם משרד האוצר, וגם אבישג, להתייחס

אלעזר שטרן: זה הרעיון, בסדר גמור

מירב בן ארי: אין שום בעיה

מירב בן ארי:  אז כמו שאמרתי, שנת 2024 בהסתכלות של התוכנית הזאת, היא שנה שבה המילואים הולכים להיות מופעלים בצורה עצימה, הרבה יותר ממה שהכרנו והתגלנו

מירב בן ארי:  אז באמת רגע לנסות להסתכל על האוכלוסיות השונות בתוך מערך המילואים

מירב בן ארי:  אני לא יודע איך אתם רוצים להציג את זה; אם האוצר רוצים רגע לעבור על התוכנית, או שאבישג תעבור – מה שתרצו

מירב בן ארי:  אין לי בעיה גם לעבור בעצמי

אלעזר שטרן: אבישג איתנו? אנחנו נעלה אותך

אלעזר שטרן:  בני, אנחנו מקבלים את ההצעה, אבישג תציג

אלעזר שטרן:  בוקר טוב, אבישג

אבישג סבג ראובן: בוקר אור לכולם, וסליחה שאני בזום – אילוצים

אלעזר שטרן: אנחנו אישרנו את זה כדי שתוכלי לנצל את הזמן לעזור למילואימניקים טוב יותר

אלעזר שטרן:  חסכנו לך שעתיים וחצי בכבישים לטובת המילואימניקים

אבישג סבג ראובן: מעריכה את זה

אבישג סבג ראובן:  נדבר רגע בפרקטיקה של התגמולים והמענקים: אז קודם כול, יש לנו את המענקים השוטפים

אבישג סבג ראובן:  הם גם הראשונים שייכנסו למשרתי המילואים בימים הקרובים

אבישג סבג ראובן:  וכשאני אומרת בימים הקרובים זה עד תחילת שבוע הבא – מענקים שמדברים על כל מי שנמצא מעל 40 יום, וכל עשרה ימים יקבל מענק של 466 שקלים, אם הוא במערך הלוחם, ו-266 שקלים אם הוא ביתר היחידות

אבישג סבג ראובן:  וככה זה גם עונה על השאלה שהייתה בזמנו, שלך, על נושא הדיפרנציאליות בין המערכים

אלעזר שטרן: נכון

אבישג סבג ראובן: זה לא שכולם מקבלים הכול

מאיר כהן: מעל 40 יום, כל עשרה ימים, 460 למערך הלוחם

אבישג סבג ראובן: 466 שקלים למערך הלוחם, ו-266 שקלים ליתר היחידות

מאיר כהן: את יכולה להגדיר מה זה תמיכה? נהג שנכנס עם מכלית צפונה הוא במערך הלוחם?     

אבישג סבג ראובן: אז העקרון אומר שאנחנו לא מפרידים בתוך יחידות

אבישג סבג ראובן:  זאת אומרת שאם יחידה מוגדרת כמערך לוחם, אם גדוד מוכר – גם הנהג וגם הלוחם

אבישג סבג ראובן:  דבר שקמל"ר מאוד - - -      

מאיר כהן: אוקיי, טוב מאוד

מאיר כהן:  אנחנו נמליץ לאוצר לעשות ככה לגבי המועצות האזוריות בדרום ובצפון

אלעזר שטרן: ואם כבר הפריעו, אני מבקש רק כל עשרה ימים – אני מבין שעל כל עשרה ימים מקבלים – האם גם מקבלים את זה כל עשרה ימים או פעם בחודש?     

אבישג סבג ראובן: לא, אז התשלום יהיה פעם בחודש, כי אחרת אנחנו נרדוף אחרי עצמנו

אלעזר שטרן: בסדר, רצינו רק את ההבהרה הזאת

אלעזר שטרן:  כן

אבישג סבג ראובן: והוא יחול גם רטרו

אבישג סבג ראובן:  זאת אומרת, כל מי שעשה כבר את ה-40 יום בצו 8, עכשיו אנחנו ניתן את זה בספירה הראשונית עד ה-31 בדצמבר

אבישג סבג ראובן:  זאת אומרת שהתשלום הראשון בפרקטיקה שיקבל בן אדם, הוא יקבל על 40 יום ומעלה שהוא ביצע, כל עשרה ימים, כבר בשבוע הבא, ועד ה-31 בדצמבר

אבישג סבג ראובן:  זאת אומרת, את ינואר אנחנו עוד לא סופרים, זה כבר פעימה של החודש הבא

אבישג סבג ראובן:  זה בתגמול השוטף

אבישג סבג ראובן:  תגמול נוסף שוטף שיש זה התגמול של המשפחות, שגם הוא יינתן בשבוע הבא, שהוא מדבר על הפרדה גם בין המערך הלוחם ליתר המערכים

אבישג סבג ראובן:  פה מדברים על 833 שקלים כל עשרה ימים למי שיש לו לפחות ילד אחד עד 14, שטרם מלאו לו גיל 14 – במערך הלוחם

אבישג סבג ראובן:  ומי שהוא לא במערך הלוחם זה 500 שקלים על כל עשרה ימים בשאר היחידות

משה טור פז: סליחה, אבישג, המענקים האלה הם גם 2023 וגם 2024? כלומר, זה אותו דבר?     

אבישג סבג ראובן: כל יחידת צו ה-8, אנחנו הולכים להסתכל עליה כיחידה שלמה, שחוצה גם את השנה

אבישג סבג ראובן:  והימים בתוך צו 8 נספרים ביחד

אבישג סבג ראובן:  זאת אומרת, אנחנו ממשיכים את הספירה לבן-אדם למול צו 8 שהוא מבצע

אלעזר שטרן: שהוא לא יצטרך להתחיל את העשרה ימים מעבר ל-40 עוד פעם

משה טור פז: הבנתי

משה טור פז:  אבל, אם יש סיום צו 8 ומעבר לצו 9 או לצו במעמד אחר זה ייגמר?     

אבישג סבג ראובן: אז יש, תכף אני אציג את החלופות האחרות שיהיו

אבישג סבג ראובן:  אנחנו נותנים לזה מענה אחר, זה נקרא מענק תעסוקה מבצעית, למי שעושה תעסוקה מבצעית

אבישג סבג ראובן:  ותכף נגיע לזה, אני אסביר לכם מה מחליף את זה

אבישג סבג ראובן:  אז זה במענקים השוטפים שעתידיים להיכנס מיידית

אבישג סבג ראובן:  דבר נוסף שקורה זה הסיפור של התגמול המיוחד

אבישג סבג ראובן:  גם זה עלה אצל - - -     

אלעזר שטרן: סליחה, מי שמשלם את זה זה הביטוח הלאומי?     

אבישג סבג ראובן: לא, לא

אבישג סבג ראובן:  זה צה"ל משלם דרך מופ"ת

אלעזר שטרן: אוקיי

אלעזר שטרן:  זאת אומרת, גם מילואימניקים יקבלו את זה ממופ"ת

אלעזר שטרן:  זה מה שיופיע אצלם בחשבון הבנק?     

אבישג סבג ראובן: כן, ישירות לחשבון הבנק המדווח בתוך צה"ל

אבישג סבג ראובן:  זה מהבחינה הזאת

אבישג סבג ראובן:  הסיפור של התגמול המיוחד העסיק מאוד את הוועדה בסיפור של הבידול שנוצר בין המפקדים למשרדים שאינם מפקדים, וגם זה בהחלטה עבר

אבישג סבג ראובן:  בעצם, מה שיהיה זה שכל מי שזכאי לתגמול המיוחד בין היום ה-32 ליום ה-60, ימשיך לקבל את זה גם אחרי היום ה-60 – 133 שקלים ליום

אלעזר שטרן: רגע, אני רוצה רגע לחדד את העניין למי שלא היה פה בדיונים הקודמים, כדי שגם נבין את זה – בשגרה, בשנים רגילות, יש הבדל בין לוחמים לבין מפקדים

אלעזר שטרן:  ההיגיון הוא העיסוק, לא האחריות השונה המוטלת, אלא העיסוק מעבר לימי המילואים שמוטל על מפקדים

אלעזר שטרן:  מה שאנחנו חשבנו כאן, שבימים כאלה, שממילא כולם מגויסים כל הזמן ביחידות הלוחמות, ההבדל הזה לא צריך לבוא לידי ביטוי בתגמול

אלעזר שטרן:  ואני מבין שזה נפתר

אלעזר שטרן:  גם זה נפתר כמו ההבדל, שדווקא שם רצינו שיהיה הבדל וקיבלתם את זה, בין לוחמים ללא לוחמים

אלון שוסטר: האם זה בא לידי ביטוי גם בהמשך, ב-2024? כלומר, התע"מ השוטף כבר לא יהיה כלול בהסדר הזה?     

אבישג סבג ראובן: אז רגע, אז גם כאן זה עד פקיעת צו 8

אבישג סבג ראובן:  בכלל, כל הרציונל מדבר על התקופה של המלחמה ועל התקופה של שנת הלחימה

אבישג סבג ראובן:  בתוקפת המלחמה זה כל מה שקשור לצו 8, ככל שהוא יתארך, וככל שהוועדה תמליץ על הארכה שלו למול הצורך המבצעי

אבישג סבג ראובן:  והחלק השני זה מענקי לחימה למול גרף הלחימה, שאנחנו קראנו לו בעבר תע"מ – תעסוקה מבצעית

אבישג סבג ראובן:  הוא פשוט נקרא היום גרף לחימה

אבישג סבג ראובן:  ותכף, אני בדיוק מגיעה לזה

אבישג סבג ראובן:  מענקי לחימה בשנת 2024 – בשנת 2024, מתוך הבנה שתעסוקה מבצעית תהיה אינטנסיבית יותר להרבה יותר יחידות, יהיה מענק יומי שבעצם מדבר על ככה שכל מי שמבצע בין 0 ל-10 ימי תעסוקה מבצעית, יקבל על כל יום בתעסוקה 100 שקלים

אבישג סבג ראובן:  בין היום ה-11 עד ה-20 הוא יקבל 150 על כל יום

אבישג סבג ראובן:  ובין היום ה-21 ואילך הוא יקבל 200 שקלים ליום

אבישג סבג ראובן:      זה מענק יומי ומשמעותי

אבישג סבג ראובן:  על זה הכנסנו גם מענק התמדה למי שהוא לא בתעסוקה מבצעית והוא לא בצו 8

אבישג סבג ראובן:  לדוגמה, מפקדות, מטה מבצעי

אבישג סבג ראובן:  שם החל מהיום העשירי הם יקבלו 100 לכל יום מילואים

אלעזר שטרן: יש לי שאלה כאן רק

אלעזר שטרן:  מי שממשיך את ה-7 באוקטובר לתוך תעסוקה מבצעית, בני, תגיד לי אם יש דבר כזה

מירב בן ארי: אין כזה דבר

מירב בן ארי:  כן יש גדודים ששחררנו לפני חודש או חודשיים

מירב בן ארי:  חודש או חודש וחצי, שחררנו את הגדודים הראשונים, והם יבואו עוד חודש לתעסוקה מבצעית

אלעזר שטרן: ואז הם בהגדרה של - - -     

מירב בן ארי: הם תחת צו 8

מירב בן ארי:  הם ממשיכים כאילו כרגיל

אלעזר שטרן: סליחה, הם ימשיכו גם את התע"מ כצו 8?     

מירב בן ארי: נכון

מירב בן ארי:  כי אחרת, אנחנו לא יכולים להוציא להם, חוקית אנחנו לא עומדים

אלעזר שטרן: איפה הגבולות של הזמן?     

מירב בן ארי: עוד פעם, אנחנו, זה הכול תלוי בהתפתחות המערכה

מירב בן ארי:  אנחנו כרגע מסתכלים על איפשהו בין, בלי להיכנס ליותר מידי פרטים, אבל איפשהו בין רבעון א' לחציון, שהכול יהיה עדיין תחת צו 8 כדי שנוכל להפעיל את המסגרות כמו שצריך

אלעזר שטרן: אוקיי, זה הגיוני

אלעזר שטרן:  את אומרת, לא משנה מה יהיה הזמן - - -     

מירב בן ארי: כן, בדיוק

מירב בן ארי:  לא משנה מה יהיה המרווח

אלון שוסטר: אני רוצה לוודא שהתגמול המינימלי הוא בעצם 400 שקלים ב-2024

אבישג סבג ראובן: לא, רגע, שנייה

אלון שוסטר: 300 ועוד 100

מירב בן ארי: אם אתה סופר את זה ככה

אבישג סבג ראובן: אין בזה הקשר ישיר, אני אסביר

אבישג סבג ראובן:  התגמול המזערי - אז מה שקרה כאן זה שיש פה קיבוע ל-300 שקלים ליום, עלייה מ-215 שקלים, עד סוף שנת 2024

אבישג סבג ראובן:  לצד זה יש תגמולים שהם כל אחד לפי ההעסקה שלו

אבישג סבג ראובן:  אם הוא עושה תע"מ יהיה לו את התגמול היומי

אבישג סבג ראובן:  עכשיו, יכול להיות שבן-אדם מרוויח גם מעל 300

אבישג סבג ראובן:  אז לא בהכרח - - -     

אלון שוסטר: אני מדבר על המינימלי

אלון שוסטר:  המינימלי

אלון שוסטר:  מי שיעשה ב-2024 תע"מ יקבל 400 שקלים ליום

עידו בן יצחק: חבר הכנסת שוסטר, אלה תגמולים שונים

עידו בן יצחק:  הנושא של תגמול מזערי מתייחס למה שמשלמים כחלופה לשכר, וכאן, יש רף מינימלי של ה-300

עידו בן יצחק:  אלה תגמולים שהם ללא תלות

אלעזר שטרן: מעבר

אלעזר שטרן:  לא משנה כמה משלמים לך ביטוח לאומי על הזה, צה"ל – מופ"ת – ישלמו לך את ה-100 האלה

אלון שוסטר: עדיין, המינימום הוא, בסדר

אבישג סבג ראובן: נושא נוסף זה הסיפור של המענה לעצמאיים, מעסיקים

אבישג סבג ראובן:  אני אגיד רגע שנכנסה פה קודם כול הגדלה של קרן הסיוע - - -     

אלעזר שטרן: אבישג, אבל חוץ ממה שקורה עכשיו עד שבוע הבא, הכול נכנס פעם בחודש ממופ"ת?     

אבישג סבג ראובן: לא

אבישג סבג ראובן:  יש פה תגמולים שתכף אני אסקור אותם

אבישג סבג ראובן:  למשל, ה-133 שקלים זה תגמול של מאי, במסגרת התגמולים השנתית

אבישג סבג ראובן:  בסדר?     

אלעזר שטרן: כן

אלעזר שטרן:  אז אני מבקש שתגידי מה חריג

אלעזר שטרן:  וכשאת אומרת, דרך אגב, כדי שרק המילואימניקים ידעו, בשביל לבדוק, כשאת אומרת פעם בחודש - באיזה תאריך זה בחודש?      

אבישג סבג ראובן: אז כשאני אומרת פעם בחודש זה עד ה-1 בחודש

אבישג סבג ראובן:  כי ב-1 בחודש יש את התשלום של צה"ל

אבישג סבג ראובן:  זאת אומרת שהם יראו את זה בין ה-1 ל-2 בחשבון הבנק

אלעזר שטרן: אוקיי, בסדר

אלעזר שטרן:  ענית לי

מאיר כהן: אפשר שתגישו לוועדה נייר מסודר? כזה עם טבלה

מאיר כהן:  זה חוסך לנו את כל הדקות האלה שאנחנו שואלים

מירב בן ארי: יש מצג שאנחנו חילקנו, עם כל הדברים מסודר

מירב בן ארי:  אתה יכול לראות הכול

מירב בן ארי:  כל אחד ואיך שהוא רוצה לראות את זה, זה בסדר

מאיר כהן: אם מסבירים לי טוב אני מבין מהר

אבישג סבג ראובן: ברגע שהמדיניות תופץ גם למשרתים, נעביר לוועדה את הטבחה המסודרת עם הסכומים

אבישג סבג ראובן:  הבנתי שהכוונה היא רגע להבין כמה בסוף לכל משרת ייכנס ובאיזה תנאים

אבישג סבג ראובן:  הסיפור הנוסף שהתחלתי לגעת בו זה הסיפור של מענה לעצמאיים ומעסיקים

אבישג סבג ראובן:  אז קודם כול, יש פה הרחבה של קרן הסיוע והפיצוי לטובת עצמאיים ובני/בנות הזוג שלהם, תוספת של 200 מיליון שקלים לקרן הנוכחית

אבישג סבג ראובן:  בנוסף, תוקם קרן הלוואות בערבות המדינה

אבישג סבג ראובן:  הקרן הזאת כבר די קמה

אבישג סבג ראובן:  מה שיקרה עכשיו זה שיצא לה תקנון קצת יותר מורחב

אבישג סבג ראובן:  תקנון שמתייחס למשרתי מילואים שיש בבעלותם עסקים

אבישג סבג ראובן:  והקרן הזאת תהיה קרן בערבות המדינה עם תנאים מיוחדים

אלעזר שטרן: רק, אבישג, אם אפשר לדעת, כיוון שלהבדיל מעד עכשיו, הסכומים כאן הם סכומים כמה מוקצה לכל הפרויקט – אם אפשר לדעת מפתחות לבן-אדם, למשרד

אלעזר שטרן:  לפי מה הקריטריונים

אלעזר שטרן:  איך הוא יקבל את זה

אלעזר שטרן:  אנחנו מבינים שזה שונה מאחד לאחד, ולכן זה יחד

אבישג סבג ראובן: בסופו של דבר, הבן-אדם יגיש את הבקשה, והיא תיבחן קודם כול אל מול אובדן ההכנסה שהייתה לו או של העסק שלו, ואל מול זה יינתן

אבישג סבג ראובן:  יש פה כרגע מגבלות מקסימום, ומעל המגבלות של המקסימום יש ועדת חריגים בהרשותו של קמל"ר, שהוא נמצא בחדר, שמתקיימת כל יום רביעי

אבישג סבג ראובן:  המקסימום כרגע עומד על 47,000 שקלים לחודש, ולמול זה, איפה שיידרשו להחריג את זה, זה יעלה לקמל"ר לוועדת חריגים

אלעזר שטרן: אולי משרד האוצר יגיד לנו על ה-200 מיליון, ממה זה בא? זאת אומרת, יכול להיות שצריכים יותר, יכול להיות שצריכים פחות

אלעזר שטרן:  למה שמנו את הסכום הזה?     

עדי פרנקפורטר ישראלי: איזה 200 מיליון?     

אלעזר שטרן: מה שעכשיו אבישג אמרה, בקרן הסיוע

עדי פרנקפורטר ישראלי: אתה לא מדבר על קרן הלוואות

אלעזר שטרן: אני אגיד כבר את השאלה הכללית

עדי פרנקפורטר ישראלי: על קרן סיוע של משרד הבטחון

אלעזר שטרן: כשמשרד האוצר, או משרד הבטחון, לא משנה, או יחד – מקצים סכום, ועכשיו יש מתחת לזה קריטריונים – מה החישוב להקצאת הסכום? למה כאן, נגיד, להבדיל מכמה איש מילואים מקבל, לא נכתב סכום אלא נכתב הקריטריון, כמה שזה לא יהיה

אלעזר שטרן:  ובעסקים נכתב סכום שאנחנו לא יודעים אם יצטרכו יותר או פחות מהסכום הזה

עדי פרנקפורטר ישראלי: בנוגע לקרן הסיוע – קרן סיוע היא באמת מענה גמיש יחסית למשרתי המילואים, והוקצה סכום על פי חישובים שעשינו לפי מימוש קרן סיוע דומה, פחות גדולה, במלחמת לבנון

עדי פרנקפורטר ישראלי:  אז זה חושב לפי מספר המשרתים שהיו במלחמת לבנון, אחוזי המימוש שהיו שם

עדי פרנקפורטר ישראלי:  מה אנחנו מציעים בכל אחת מהקרנות האלה

עדי פרנקפורטר ישראלי:  בנוסף, יש לנו עכשיו כבר כמה חודשים שהקרן עבדה, אז אנחנו יודעים, צה"ל כבר יודעים

עדי פרנקפורטר ישראלי:  נעשו חישובים בהתאם לזה

אלעזר שטרן: אוקיי, אז זה סכום של הערכה

עדי פרנקפורטר ישראלי: זה הערכה

אלעזר שטרן: זאת אומרת, אם זה יהיה עוד עשרה מיליון או שלושים מיליון, אז - - -     

עדי פרנקפורטר ישראלי: אז אנחנו נצטרך לדבר על זה ולראות

אלעזר שטרן: לא תשנו את הקריטריונים או את מה נותנים פר קריטריון – זה יישאר קבוע

אלעזר שטרן:  הסכום יגדל

אלעזר שטרן:  או יהיו לו עודפים

עדי פרנקפורטר ישראלי: כן, היה עודפים גם בעבר

אלעזר שטרן: אוקיי, תודה

מירב בן ארי: אני רק אגיד בהקשר הזה שאנחנו לא עושים את החישוב הכספי לחייל לפי כמה יש לנו, אלא לפי מה מגיע לו

אלעזר שטרן: כן, כן

אלעזר שטרן:  זאת בדיוק הייתה השאלה

מירב בן ארי: בסדר, אני אומר שאנחנו אצלנו נותנים מה שמגיע, ואחרי זה, אם נצטרך להביא עוד כסף, נביא עוד כסף

אלעזר שטרן: בסדר, תודה

אבישג סבג ראובן: אז דיברתי על קרן ההלוואות, ונדבר רגע על הסיפור של קידום עסקים קטנים ובינוניים

אבישג סבג ראובן:  הוקצה סכום של עשרה מיליון שקלים לטובת משרד התעשייה והכלכלה, על מנת לתת למשרתי המילואים ששירותו מעל 30 יום מענה

אבישג סבג ראובן:  המענה יהיה בדוגמת תמיכה בעסקים האלה, קידום של העסקים

אבישג סבג ראובן:  כל העיסוק של חזרה לעבודה ולמשק

אבישג סבג ראובן:  וזו תוכנית שהיא עוד לא סדורה

אבישג סבג ראובן:  ככל שהיא תהיה סדורה ותסוכם מול המשרד שם, אנחנו נפיץ אותה בצורה מפורטת ונעדכן גם

מאיר כהן: אם ככה, כשאנחנו שומעים תלונות של חבר'ה שנמצאים שלושה חודשים עם עסק קטן, שאף אחד לא דיבר איתם, אז את מאשרת את זה? כלומר, התוכנית עדיין לא סגורה, לתמיכה בעסקים קטנים

אבישג סבג ראובן: לא, קודם כול, גם עסקים קטנים ובינוניים, אני בקשר שם איתם, הם מנסים כמה שיותר לייצר קשרים עם משרתי מילואים שיש להם עסקים קטנים

אבישג סבג ראובן:  אני לא רוצה לדבר בשמם אבל כן נחשפתי לשיח מולם, כן נחשפתי לזה שהם מגיעים לשטח מספר פעמים

אבישג סבג ראובן:  ואני חושבת שהם עכשיו צריכים פשוט לשים תוכנית בדוגמת המעוף שם שמלווה עסקים, בשביל לקדם את - - -     

מאיר כהן: הכול טוב

מאיר כהן:  עדיין אין תוכנית

מאיר כהן:  הם צריכים לשים תוכנית, הם צריכים להגיע אליהם, הם צריכים לעשות את זה

מאיר כהן:  עדיין את תוכנית

מאיר כהן:  וזה החולייה החלשה - העסקים הקטנים שהולכים וקורסים כי מישהו נמצא במילואים שלושה וארבעה חודשים

מאיר כהן:  אני חושב שאתם צריכים להיות הרבה יותר נחרצים כצבא

מאיר כהן:  זה חיילים שלכם

אלעזר שטרן: יש פה מישהו ממשרד הכלכלה? לא, אוקיי

עדי פרנקפורטר ישראלי: בנוגע לשיפוי, כבר ניתן, העשרה מיליון שקלים האלה שדובר עליהם, זה בנוגע למענה נוסף; ייעוץ עסקי, או מה שמעוף יחליטו שרלוונטי לגבי העסקים

עדי פרנקפורטר ישראלי:  שיפוי, כבר, העסקים יכלו להגיש בקשה לקבלת שיפוי

מאיר כהן: יש לך נתונים להגיד לנו כמה כבר קיבלו?     

עדי פרנקפורטר ישראלי: לא, אלה נתונים שאולי יש למשרד הבטחון, בנוגע לכמה בדיוק קיבלו

עדי פרנקפורטר ישראלי:  אבל, אני מניחה שיוכלו לבדוק את זה

מאיר כהן: חייבים לבדוק

עדי פרנקפורטר ישראלי: סליחה, שיפוי לעסקים ניתן דרך משרד הכלכלה באמת

מאיר כהן: והם לא נמצאים

מירב בן ארי: אני יכול רק להגיד שלקרן הוגשו בקשות על ידי עצמאיים

מירב בן ארי:  הוגשו 2,000 בקשות

מירב בן ארי:  אנחנו מגבירים את הקצב, הגדלנו את הצוות כדי לבחון אותן

מירב בן ארי:  עד עכשיו אושרו כבר 563 בקשות ושולם כבר סכום של 3 מיליון שקלים, ואנחנו מגבירים את הקצב

אלעזר שטרן: אוקיי

מירב בן ארי: וזה מכוון בדיוק לאוכלוסייה ששאלת עליה – לעסקים הקטנים והעצמאיים

מאיר כהן: מהרגע שהגשתי בקשה, מתי אני מקבל תשובה? תוך כמה זמן?     

מירב בן ארי: אז פה אנחנו צריכים להשתפר בעניין הזה

מירב בן ארי:  התחלנו לפני חודשיים את הקרן עם אמירה שנגיע ל-SLA של עד 14 יום

מירב בן ארי:  אנחנו, לצערי, עדיין לא שם

מירב בן ארי:  צריך להגיד שהרבה מאוד מילואים השתחררו בחודש האחרון, ככה שהקצב גדל מאוד, של הבקשות

מירב בן ארי:  אנחנו עושים הכול, בואו נגיד ככה, כדי שנצליח בתוך שלושה שבועות להחזיר תשובות, עד כמה שניתן, חיוביות לכולם

אלעזר שטרן: בני, אם כבר אנחנו מדברים, אתה יושב-ראש הוועדה לחריגים?     

מירב בן ארי: כן

מירב בן ארי:  כל מה שהוא לא, הגדרנו מסלולים בשיתוף משרד האוצר - - -     

אלעזר שטרן: לא, אני רוצה לשפוט את המסלולים לפי כמה חריגים יש

מירב בן ארי: אז אני יכול להגיד לך שהמצב כרגע, אנחנו עם 678 בקשות שהיו חריגות, מתוך 47,000 פניות

אלעזר שטרן: אוקיי, אז זה בסדר

מירב בן ארי: לא על הכול עוד הספקנו לעבור

אלעזר שטרן: אבל זה בסדר

אלעזר שטרן:  זאת אומרת, זה סכום שעושה היגיון, מבחינת החריגות

מירב בן ארי: כן, כן

משה טור פז: אבישג, שתי שאלות לכשאת ממשיכה, אם את יכולה לגעת בהן: ראשית, סוגיית המעסיקים – אנחנו יודעים שבסוף מעסיק מסבסד היום את הצבא, את מערכת הבטחון, בכל מה שנוגע לעלות המעביד, האם בתוכנית החדשה? לא ראיתי לזה זכר; ונקודה שנייה, בהקשר של סטודנטים, בגלל שבסוף דחסנו את הלימודים, הם התחילו לפני כמה שבועות או מתחילים עכשיו, האם כל הנוגע לבקשות סיוע במחייה לסטודנטים שלא מצליחים לעבוד כי הם לא עבדו בתקופה שלפני – האם יש לזה מענה? לא ראיתי התייחסות לזה

אבישג סבג ראובן: אז לגבי מעסיקים, אני חושבת שנכון שהאוצר יגיבו

אבישג סבג ראובן:  הם מובילים את כל נושא הזכויות הסוציאליות של המשרתים למול המעסיקים, במסגרת הסכמים שמתקדמים והם מובילים אותם

אבישג סבג ראובן:  ואני בטוחה שהם ידעו לענות על זה טוב יותר

אבישג סבג ראובן:  זה גם הוצג אתמול בממשלה

אבישג סבג ראובן:       הסיפור של הסטודנטים – אני ארחיב רגע על המענה הכלכלי, ואני מניחה שבנושא המתווה קמל"ר ידע לתת אינפוטים הרבה יותר משמעותיים

אבישג סבג ראובן:  הסיפור של המתווה הכלכלי, אז קודם כול, יש פה בתוך ההחלטה מלגות רוחביות שיינתנו לסטודנטים בנושא סבסוד שכר הלימוד; 100% למשרתים שהם ביחידות במערך הלוחם, 100% מהשכר האוניברסיטאי

אבישג סבג ראובן:  ובעצם זה מי שלא מקבל את "מדים ללימודים", לצורך העניין, יש לו אפשרות לקבל עד 100%

אלעזר שטרן: זה ברור

אבישג סבג ראובן: ומי שהוא ביתר היחידות יקבל 30%

אבישג סבג ראובן:  מבחינת סכומים – ה-100% הוא כמעט 12,000 שקלים, וה-30% הוא כמעט 4,000 שקלים

אלעזר שטרן: ויש לי שאלה; מי ששכר הלימוד שלו במכללה, שמשלמים יותר?     

אבישג סבג ראובן: לא, אנחנו הולכים לפי שכר לימוד אוניברסיטאי

אבישג סבג ראובן:  אין פה שוני, כולם יקבלו אותו סכום

מאיר כהן: מי שלומד בהרצליה לא יקבל את ה-40,000

אלעזר שטרן: כן, אוקיי

אבישג סבג ראובן: לצד זה, יש בקרן צוות שלם שמטפל בסטודנטים

אבישג סבג ראובן:  בתוך התקנון, סטודנט יכול להגיש בקשות לקרן הסיוע במספר רכיבים

אבישג סבג ראובן:  חלק מהם זה שיעורי עזר, חלק מהם זה קורסים שהוא הפסיד והוא צריך לממן אותם

אבישג סבג ראובן:  ולא מעט פעמים אנחנו נדרשים גם לדון בסטודנטים שהם אפילו משרתים ולומדים בחו"ל, והמענה האחר שהם צריכים לקבל

אבישג סבג ראובן:  ולזה גם יש תקצוב, גם יש מענה

אבישג סבג ראובן:  עד כה הוגשו 2,500 פניות של סטודנטים

אבישג סבג ראובן:  וחלקן כבר אושרו, חלקן - - -     

אלון שוסטר: זה לאותה קרן? מדובר על אותה קרן של ה-70-80 מיליון?     

אבישג סבג ראובן: כן, כן

אבישג סבג ראובן:  אז קודם כול, אני עוד לא הגעתי לזה, אבל הקרן, גם עם ה-70-80 מיליון, כרגע באחוז המימוש שלה, אין איזושהי הגבלה תקציבית שבגללה אנחנו לא נותנים מענה, בסדר? אנחנו לא נמצאים באיזשהו פער תקציבי מול הדרישות בשלב הזה

אלעזר שטרן: אבישג, מה ההבדל בין ניו יורק להרצליה, למשל, בהיבט של הפתרונות שנותנים? את מבינה את השאלה? או בין ניו יורק לקריית אונו

אבישג סבג ראובן: אז בסופו של דבר, בן אדם שהגיע מחו"ל לפה, אנחנו מסתכלים עליו גם קצת כבודד בתוך הארץ, בסדר? אז יש לו הוצאות, קודם כול, של ההגעה לכאן, יש לו הוצאות - - -     

אלעזר שטרן: לא, זה אני מבין

אלעזר שטרן:  אני מדבר על שכר הלימוד

אבישג סבג ראובן: אז שכר הלימוד הוא ללא שינוי כרגע

אבישג סבג ראובן:  זאת אומרת, זה לא שהוא יקבל יותר בשלב הזה

אבישג סבג ראובן:  אני לא יודעת אם יצא לנו לבחון, בוועדה האחרונה לא ראיתי שהיו מקרים שהגישו שכר לימוד של חו"ל

אבישג סבג ראובן:  כן ביטול הקורסים, אם הוא ביטל קורס בחו"ל, כנראה שהשווי שלו גבוה יותר מביטול קורס בארץ

אבישג סבג ראובן:  הוא יקבל את השווי של הקורס שלו

אלעזר שטרן: טוב, אני רוצה לסמן את זה

אלעזר שטרן:  אני חושב שהעניין הזה בין אוניברסיטאות פרטיות או מכללות זה עניין שצריך להיות גם עניין של המערכת

אלעזר שטרן:  אני לא אומר מי צריך לשלם את זה, יכול להיות שגם המכללות עצמן הולכות לקראת המשרתים בעניין הזה

אלעזר שטרן:  אבל, דעתי לא כל כך נוחה מזה שאם אתה לומד בניו-יורק ויש לך תעודה על שכר לימוד שעולה 10,000 דולר בשנה, אתה צריך לקבל את זה, ואם אתה לומד באיזו מכללה מסוימת – אתה לא מקבל את זה

אלעזר שטרן:  אני חושב שצריך להתיישר על זה

מאיר כהן: ביטול קורס בחו"ל - - -     

מירב בן ארי: גם בארץ ביטול קורס – מי שמבטל את לימודיו בגלל המלחמה – הוא מקבל החזר

מאיר כהן: לא משנה איפה הוא לומד בעולם?     

מירב בן ארי: לא משנה איפה הוא למד

מירב בן ארי:  בחו"ל או לא בחו"ל

מאיר כהן: יופי

מאיר כהן:  מלא?     

קריאה: כן

מירב בן ארי: לא, לא

אלעזר שטרן: אוקיי

אבישג סבג ראובן: אם אני הבנתי נכון, אתה מתכוון לסיפור הסבסוד, שהוא שונה

אבישג סבג ראובן:  לזה באמת יש שוני

אבישג סבג ראובן:  אבל, כל השאר, ובשביל לא לייצר שונות, כי כל מכללה עם הסכומים שלה, הלכנו לשכר - - -     

אלעזר שטרן: טוב, את זה הבנו

אלעזר שטרן:  בסדר, הלאה

אלעזר שטרן:  אפשר להתקדם

אבישג סבג ראובן: מבחינת מעטפת נוספת משלימה – כל הסיפור של טיפולים למשפחות; טיפול זוגי בסך 1,500 שקלים למשרת ששירת מעל - - -     

אלעזר שטרן: רגע, סליחה, את הולכת לפי הסדר? אז אנחנו קודם כול במענקים

אבישג סבג ראובן: מעטפת במשפחה

אלעזר שטרן: כן, במשפחה, בסדר, אבל קפצת לנקודה האחרונה

מאיר כהן: אלעזר, אתה ואני צריכים לבקש שעות בייביסיטר

אלעזר שטרן: כן, זהו

אלעזר שטרן:  את שמעת שחבר הכנסת, מאיר כהן, שואל למה עצרתם בהורים ולא בסבים ובסבתות, שחלק גדול מהנטל נופל עליהם

אלעזר שטרן:  אנחנו, בשביל זה באנו לדיון (בהלצה)

אלעזר שטרן:  כן, בבקשה

אבישג סבג ראובן: מענק משפחה מיוחדת זה עבור מי שיש לו ילדים עם צרכים מיוחדים – 2,000 מענק חד פעמי מתוך הבנה שיש להם יותר הוצאות, בטח נלוות להיעדרות של אחד משני ההורים

אבישג סבג ראובן:  ועל כן, זה יינתן

אבישג סבג ראובן:  גם זה יינתן אוטומטי

אבישג סבג ראובן:  אנחנו נקבל את הרשימות של למי יש ילד עם צרכים מיוחדים

אבישג סבג ראובן:  אנחנו עושים הצלבה בין משרד החינוך לביטוח לאומי

אבישג סבג ראובן:  ואנחנו ניתן את זה ישירות לחשבונות הבנק של המשרתים

מאיר כהן: מצוין

מאיר כהן:  זה נקודת גאווה לצה"ל

מאיר כהן:  אני אומר לך שזה נהדר

אלעזר שטרן: הוא אומר את זה גם בתור שר הרווחה לשעבר

מאיר כהן: מכובד מאוד

אבישג סבג ראובן: מענק כלכלת בית – בעצם מענק כלכלת בית זה המענק שניתן בהחלטת ממשלה של 1,250 שקל

אבישג סבג ראובן:  הוא על מנת לסבסד ארנונה, חשמל

אבישג סבג ראובן:  ובעצם מה שאנחנו עשינו בהחלטה זה הגדלנו אותו למי שמשתייך למערך הלוחם ושירת מעל 45 יום בצו 8

אבישג סבג ראובן:  הוא יקבל בספטמבר, במקום 1,250, הוא יקבל 2,500

אבישג סבג ראובן:  וזה מענק חד פעמי שנתי

אבישג סבג ראובן:  טיפול זוגי

אלעזר שטרן: שנתי או דו-שנתי?     

אבישג סבג ראובן: חד פעמי

אבישג סבג ראובן:  זאת אומרת, שנתי

אבישג סבג ראובן:  פעם בשנה

אלעזר שטרן: סליחה, אני אשאל עוד פעם

אלעזר שטרן:  כל אחד, יש לו את המשפחה שלו

אלעזר שטרן:  אנחנו, מה שנקרא, כבר התחלנו ב-2023, אנחנו ב-2024 - - -     

מירב בן ארי: 2023 – כבר שילמנו את המענק הזה

מירב בן ארי:  המענק הנוסף הוא ב-2024

אלעזר שטרן: אוקיי, אז יקבלו עוד פעם

מירב בן ארי: נכון

מירב בן ארי:  זה בדיוק

אבישג סבג ראובן: כן, כן, כן

אבישג סבג ראובן:  פעם בשנה

אבישג סבג ראובן:  אוקיי, סליחה אם לא הייתי ברורה

אבישג סבג ראובן:  מבחינת טיפול זוגי – הסיוע במימון טיפול זוגי

אבישג סבג ראובן:  כאן יצטרך משרת המילואים להביא או קבלה או איזושהי הצהרה שהוא עשה טיפול זוגי

אבישג סבג ראובן:  הוא יצטרך להעלות אותה לאתר והוא יקבל באופן אוטומטי שווי ערך של הטיפול שהוא ביצע, ועד 1,500 שקלים

אבישג סבג ראובן:  זה לטיפול זוגי

אבישג סבג ראובן:  הוא צריך לעשות 30 ימי שמ"פ בצו 8

אבישג סבג ראובן:  אני עוברת לדף הבא

אבישג סבג ראובן:  מעטפת משפחתית וכלכלית

אלעזר שטרן: הוא יכול ללכת לטיפול זוגי איפה שהוא רוצה?     

אבישג סבג ראובן: כן

אבישג סבג ראובן:  איפה שהוא רוצה, פרטי

אלעזר שטרן: כן

אלעזר שטרן:  ולהביא קבלה

אלעזר שטרן:  עד 1,500 הם יקבלו

אבישג סבג ראובן: כן

אבישג סבג ראובן:  סיכום של מעטפת משפחתית וכלכלית – סיוע ותגמול משרתי המילואים

אבישג סבג ראובן:  אז כאן, מה שקורה זה בעצם כל מה שהוא חליף דמי אבטלה, דמי חל"ת

אבישג סבג ראובן:  בעצם, קרן הסיוע תוגדל - - -      

אלעזר שטרן: סליחה, אבישג

אלעזר שטרן:  בתוך מה שאת נותנת, המדינה נותנת למשפחה, נגיד מי שביצע 40 יום ומעלה, כן? גם כאן את אומרת שזה חוצה שנה?     

אבישג סבג ראובן: אני מסתכלת על צו 8 כאילו זה שנה אחת

אלעזר שטרן: הבנתי

אלעזר שטרן:  טוב, תודה

אבישג סבג ראובן: הסיפור של הסיוע בתגמול משרתי המילואים – אז בעצם יש כאן כמה מענקים: מענק חד פעמי בגובה 4,500, רוחבי, למשרתי מילואים שמהשחרור לא מצאו עבודה, והוא שירת 45 ימים בצו 8 והוא לא זכאי לדמי אבטלה

אבישג סבג ראובן:  אז בעצם פה הקרן תיכנס ותיתן לו איזשהו מענה לתקופה הזאת

אבישג סבג ראובן:  אותו דבר יקרה גם למי שהוא בן זוג, שיש להם ילד אחד משותף לפחות, וגם הוא לא עבד או לא עבדה 21 יום בתקופת הצו 8

אבישג סבג ראובן:  זאת אומרת שאם 21 יום, נגיד בעלי עשה 60 יום, אז 21 יום לא עבדתי ולא הייתי זכאית לדמי אבטלה – אז אני אוכל לקבל מהקרן עד סכום של 4,500 שקלים, כמענה לתקופה הזאת

אבישג סבג ראובן:      מענק חד פעמי – פה תוקן המספר, אני מניחה שמה שמופיע אצלכם, לא יודעת מה הסכום שמופיע אצלכם, זה לא 4,500, זה תוקן ל-10,700

אבישג סבג ראובן:  ונראה לי שאריאל נמצאת איתנו שם, מהאוצר, אז היא תוכל לתקן אותי

אבישג סבג ראובן:  פשוט זה לא יצא בנוסח המתוקן

אבישג סבג ראובן:  בעצם, בן או בת זוג שהאריכו חופשת לידה למשך 21 ימים ללא שכר, יקבלו מענק חד פעמי של 10,700 שקלים

משה טור פז: ותגידי, אם כבר התחלת לדבר, אפרופו שאר המענקים כאן – מה הסטטוס שלהם כהחלטת ממשלה אל מול תקציב המדינה? מה תלוי ומה לא תלוי?     

עדי פרנקפורטר ישראלי: אוקיי, בהחלטת הממשלה שעברה אתמול בממשלה, באמת בין השאר הוגדל הסכום ל-10,700, כסכום הממוצע שאישה שבחופשת לידה מקבלת, על פי הביטוח הלאומי

עדי פרנקפורטר ישראלי:  אז זה הוגדל

עדי פרנקפורטר ישראלי:  ובנוגע למה ששאלת, אז בהחלטת הממשלה הזו פורטו כלל ההטבות

עדי פרנקפורטר ישראלי:  לחלקם הוקצה מקור

עדי פרנקפורטר ישראלי:  כפי שאבישג פה אמרה, מה שהוקצה כלפיו מקור כרגע זה המענקים הרוחביים לעורפיים ולוחמים, מענקים למשפחות, להורים לילדים מתחת לגיל 14 – שניהם אושרו לחודשיים, עד סוף חודש דצמבר

משה טור פז: את יכולה לתרגם את זה לתקציב? כמה תקציב הוקצה?     

עדי פרנקפורטר ישראלי: התקציב שהוקצה בסך הכול בהחלטת הממשלה הנוכחית הוא 1

עדי פרנקפורטר ישראלי: 5 מיליארד שקלים

משה טור פז: שיש לו מקורות?     

עדי פרנקפורטר ישראלי: שיש לו מקורות

עדי פרנקפורטר ישראלי:  בהחלטת הממשלה נכתבו מה המקורות המפורטים של אותה החלטת ממשלה

עדי פרנקפורטר ישראלי:  אנחנו לא מעבירים החלטות ממשלה בלי מקורות

עדי פרנקפורטר ישראלי:  הוא מקוצה באופן מיידי, באמת כמו שאבישג אמרה, במנגנון ההקצאה שצה"ל נותן

עדי פרנקפורטר ישראלי:  בנוסף, יוקצה בעתיד, עם מעבר תקציב 2024, שאנחנו מאוד מקווים שיעבור בקרוב, תהיה באפשרותנו להקצות את שאר התקציב של החלטת ממשלה

משה טור פז: שמה מספרו?     

עדי פרנקפורטר ישראלי: מספרו 7

עדי פרנקפורטר ישראלי: 5 מיליארד

משה טור פז: עוד 7

משה טור פז: 5 מיליארד?     

עדי פרנקפורטר ישראלי: אנחנו מתכנסים ל-9 מיליארד בסך הכול בהטבות למילואים

יוני בן הרוש: שהכול יהיה ב-2024?     

עדי פרנקפורטר ישראלי: ב-2024, תזרימית, אני אציין

עדי פרנקפורטר ישראלי:  אתה צודק יוני, תודה על הדיוק

עדי פרנקפורטר ישראלי:  חלק מהתקציב יוקצה בהמשך השנים

עדי פרנקפורטר ישראלי:  לדוגמה, השוברים לחופשות, לטיפול הנפשי – אפשר לממש אותם עד 2026, ולא חייבים לממש אותם בתוך שנת 2024

עדי פרנקפורטר ישראלי:  ויכול להיות שתזרימית חלק מה-9 מיליארד יוקצה גם בהמשך

אלעזר שטרן: אוקיי

אלעזר שטרן:  אז תודה על השאלה

אלעזר שטרן:  אמרנו אותה כבר בפתיחה, שזה מה שמטריד אותנו מאוד – שאלת המקורות

אלעזר שטרן:  בהמשך למה שאמרת, עדי, זאת שאלה לשתיכן – גם אבישג, יש דברים שתוכל לממש אותם אחר כך; אבל חופשת לידה, לצורך העניין, זאת אומרת, זו כל אשת משרת שעשה את מינימום הימים האלה באותה שנה, גם אם הוא שוחרר ממילואים, אפשר להאריך את חופשת הלידה? או רק אם באותו הזמן של חופשת הלידה המוארכת, הוא במילואים? את מבינה את השאלה

אבישג סבג ראובן: אז קודם כול, אנחנו מסתכלים על הסוגייה, כל הקרן מסתכלת גם על החייל ששוחרר, בסדר? ועל משפחתו אחרי השחרור

אבישג סבג ראובן:  במקרים של חופשת לידה, זה בא להגיד על המקום שכשהוא היה במילואים, או שכתוצאה מהמילואים היא הייתה צריכה להאריך את חופשת הלידה למשך 21 יום

אבישג סבג ראובן:  זאת אומרת שאם הוא שוחרר והיא כבר האריכה, וזה בתוך הסיפור של ה-21 ימים, אז אנחנו כן נעשה את זה

אבישג סבג ראובן:  אבל, אם הוא כבר שוחרר והיה, נגיד, שבועיים-שלושה בבית, ואז היא האריכה, אז אין לזה הקשר ישיר לשירות המילואים

אבישג סבג ראובן:  בסדר? אנחנו צריכים שיהיה פה את ההקשר הישיר לסיפור של צו 8 ושל המילואים

אלעזר שטרן: אז למה שלא תכתבו, אני לא יודע אם זה - - -     

עדי פרנקפורטר ישראלי: זה מוגדר באופן מאוד מדויק; אם הוא שירת במשך 45 יום במהלך השירות המזכה, שזה שירות שבמהלך הצו 8, והיא לא חזרה לעבודה, ומתוך התקופה שהיא לא חזרה לעבודה 21 יום מתוכם הוא היה במילואים

עדי פרנקפורטר ישראלי:  21 יום מתוך התקופה שהיא האריכה את חופשת הלידה והוא היה במילואים, אוקיי? לו יש מינימום של 45 יום במילואים, לה יש מינימום של 21 יום מתוך התקופה שבה היא האריכה את חופשת הלידה הוא היה במילואים, אז שני התנאים המצטברים האלה

אלעזר שטרן: אני מבין

אלעזר שטרן:  אז בואו נחדד את זה רק

אלעזר שטרן:  צריך שלפחות 21 יום מתוך התקופה המוארכת הוא יהיה במילואים

עדי פרנקפורטר ישראלי: כן

אלעזר שטרן: אוקיי

עדי פרנקפורטר ישראלי: שני תנאים מצטברים שהם באמת משקפים את המצב

אלעזר שטרן: כן, כן

אלעזר שטרן:  בתוך התקופה המוארכת

אלעזר שטרן:  זה לא שאם היא החליטה, בגלל שעד עכשיו, מה שהבנתי, שאם הוא עכשיו במילואים והיא כבר חודשיים בתוך חופשת לידה, והיא אומרת "אוקיי, אני צריכה להודיע לעבודה

אלעזר שטרן:  אני מודיעה שאני דוחה את החזרה שלי בעוד חודש" – היא תקבל – את אומרת לא

אבישג סבג ראובן: היא צריכה להיות חופפת, לשאלה שלך

אלעזר שטרן: בדיוק

אלעזר שטרן:  השירות עצמו צריך להיות חופף ב-21 יום, לתוספת של חופשת הלידה

עדי פרנקפורטר ישראלי: נכון

אבישג סבג ראובן: בדיוק, כן

אלעזר שטרן: תודה

מאיר כהן: אבישג, את יכולה לעשות לנו שכל ולהגיד מה מכל ההטבות האלה עובר דרך הביטוח הלאומי ומה ישירות לחשבון הבנק?     

אבישג סבג ראובן: אז אין כאן הטבות שהן עוברות דרך ביטוח לאומי

מאיר כהן: כל ההטבות שלכם דרככם?     

אבישג סבג ראובן: כל ההטבות הן או בהגשה – הפרט מגיש ואנחנו משלמים לחשבון הבנק – או דרך מופ"ת באופן אוטומטי

מאיר כהן: אוקיי, ישירות

מאיר כהן:  100%

אלעזר שטרן: טוב, אבישג, לדעתי, עוד יש לך רק על המעטפת המשלימה, נכון?     

אבישג סבג ראובן: והשובר לחופשה

אלעזר שטרן: יאללה, אז קדימה, לשובר לחופשה, ונלך למעטפת המשלימה, ואז נעבור

אלעזר שטרן:  כן

אבישג סבג ראובן: שובר לחופשה – מי ששירת 60 ימים ומעלה – 3,500 למערך הלוחם, 4,500 למערך הלוחם שיש לו ילד אחד לפחות עד גיל 14

אבישג סבג ראובן:  ויתר היחידות; 1,500 למי שאין לו ילדים, ו-2,000 למי שיש לו ילדים

אבישג סבג ראובן:  והשובר הזה, בכלל שאנחנו מבינים שיהיה עומס על בתי המלון לאור המפונים שנמצאים, אז אנחנו ווידאנו שיהיה מיצוי מקסימלי, ועל כן ביקשנו שהשובר הזה באמת יינתן, כמו שאמרה חברתי, עד שנת 2026, למימוש

אבישג סבג ראובן:  סבסוד שכר לימוד במעטפת המשלימה – נגעתי בזה כבר

אבישג סבג ראובן:  טיפול נפשי – זה תוספת למשרת, זה על מנת שהמשרת ילך באמת או לטיפול נפשי או לטיפול משלים, על מנת רגע להתאפס בחזרה

אבישג סבג ראובן:  כל מי שביצע מעל 30 ימים זכאי לזה

אבישג סבג ראובן:  הוא מגיש חשבונית וייכנס לו הסכום שהוא שילם

אבישג סבג ראובן:  והמקסימום זה 1,500 שקלים

אבישג סבג ראובן:      שיכון ובינוי – אז יש פה החלטה לקידום של 50,000 שקלים לרכישת קרקע, למשרתי מילואים ששירתו מעל 45 יום, ועדיפות במחיר מטרה, עד 10% מסך היחידות

אבישג סבג ראובן:  שני הנושאים האלה, ההרחבה עליהם בדיוק היא מהמדיניות והדירקטיבה יצאו למשרתים, שכלל הקצוות יסגרו

אבישג סבג ראובן:  ומועדון "בהצדעה", שבעצם זה המועדון שנותן את המענה, המעטפת למשרתים בכל עולמות ההווי, הרווחה ובידור – גם הוא הוגדל משמעותית למול היקף המרשתים, והוא הוגדל ב-30 מיליון שקלים, שהתקציב השנתי שלו הרגיל היה 15

אבישג סבג ראובן:  ולכן, המענה פה אמור להיות טוב יותר לפעילות משפחתית והטבות

אבישג סבג ראובן:  עד כאן

אלעזר שטרן: אבישג, חבר הכנסת מאיר כהן רוצה לתת הערה

אלעזר שטרן:  הוא ביקש להחמיא לך קודם

מאיר כהן: אבישג, באמת אני רוצה להגיד לך תודה

מאיר כהן:  אנחנו יושבים פה הרבה בוועדה הזאת, ובכל הוועדות, ונפגשים עם נציגי צה"ל, וחשוב מאוד שבסוגייה הזאת יש דיבור רהוט, ברור, עם מצגות

מאיר כהן:  אני חושב שזה עושה שכל, כי אנחנו כולנו נשאלים בכל מקום

מאיר כהן:  בכל מקום שאליו מגיעים שואלים אותנו בני משפחה, חברים, סתם אנשים שפונים

מאיר כהן:  אז תודה רבה לך על הסקירה הזאת

אלעזר שטרן: ואני אגיד את מה שרצית להגיד, שזה יחד עם קצין מילואים ראשי ועם הגורמים במשרד האוצר

אבישג סבג ראובן: זה לא אני

אבישג סבג ראובן:  אני רק הנציגה של צה"ל

אבישג סבג ראובן:  זה ממש לא אני

אלעזר שטרן: כן, כן

מירב בן ארי: אבל אני כן רוצה רגע להגיד משפט, אם אתה יכול, חבר הכנסת מאיר, לפני שאתה הולך

מירב בן ארי:  שאלת על טבלאות וכדומה

מירב בן ארי:  אני חייב להגיד, כאיש מילואים, יש לי בעיה עם זה שמתחילים למדוד אנשי מילואים עם טבלאות כספיות

מירב בן ארי:  אנחנו עושים מילואים מתוך ערכים ולא מתוך כסף

מירב בן ארי:  אני חושב שהצעת החוק, או החלטת הממשלה, וגם מה שעושים פה בוועדת החוץ, צריך בעיקר לדבר על הוקרה ועל יוקרת השירות, ועל זה שמדינת ישראל תראה את משרתי המילואים לפני הכול

מירב בן ארי:  זה בסוף צריך לבוא לידי ביטוי גם בתגמול חומרי, אבל יש המון דברים; מהגנה מפני פיטורים, דרך הוקרה ברשות ומתן עדיפות במכרזים, ועוד המון דברים שמדינת ישראל צריכה להגיד למשרתי המילואים שהיא רואה אותם ומוקירה אותם

מירב בן ארי:  בסוף, זה גם צריך לבוא לידי ביטוי בטבלה

מירב בן ארי:  אבל זה הסוף

מאיר כהן: - - - מעולם לא חשבנו שאנחנו עושים מילואים כי מישהו עושה לנו טבלאות, אבל גם במלחמת 'שלום הגליל', ואני רוצה להגיד לך שאני התגייסתי, היה טוב אם המדינה, היית עושה את מה שהיא עושה

מאיר כהן:  היה טוב

מאיר כהן:  הוקרה זה דבר נכון - - - אבל, בסופו של דבר, החבר'ה האלה, כל אחד יש לו במשפחה, בוועדה הזאת, מישהו שנמצא במילואים

מאיר כהן:  אז תודה רבה לך

אלעזר שטרן: אוקיי

אלעזר שטרן:  מבחינת נציגי הביטוח הלאומי, הממשלה, אם מישהו רוצה להוסיף, לפני שאנחנו נעבור לשאלות ולמילואימניקים? בני, תנהל את זה אתה

מירב בן ארי: אני רק רוצה להגיד שכן יש פה בהחלטה הסתכלות, לפחות מאז שאני במערך המילואים ב-30 השנים האחרונות, חיבור למשפחת המשרת, וניסיון רגע להסתכל גם על המשפחה

מירב בן ארי:  כי כל ההחלטות האלה, כמו שראיתם, הן גם על בן ובת הזוג, מהמתווים באוניברסיטה וההטבות לייעוץ ולליווי ולתמיכה וכולי

מירב בן ארי:  זה ניסיון של צה"ל והמדינה להגיע לתא המשפחתי

מירב בן ארי:  ופילוח האוכלוסיות הזה שנעשה גם לעצמאיים, גם לשכירים וגם לסטודנטים – אני חושב שיש פה פריצת דרך בהקשר של ההסתכלות על מערך המילואים והניסיון לתת מענה למעטפת האזרחית שלו

אלעזר שטרן: אוקיי

אלעזר שטרן:  אתם רוצים?      

רועי מונין: היי, קוראים לי רועי

רועי מונין:  אני משרת במילואים של יחידה 5209 - מל"ן, יחידה לוגיסטית שמתספקת את היחידות המתמרנות בצפון עזה

רועי מונין:  אני מנהל שני עסקים

רועי מונין:  אני מנהל עמותה שנקראת "Made in Jerusalem", קהילת ההיי-טק בירושלים

רועי מונין:  אנחנו עובדים עם העירייה, עם הרשות לפיתוח ירושלים, להביא חברות לעיר

רועי מונין:  הגדלנו את ההשקעות בירושלים בסטרט-אפ מ-50 מיליון שקל למיליארד שקל בשנה, בעשר השנים האחרונות

רועי מונין:  אני הגשתי לפני שבוע ולת"ם להשתחרר משירות המילואים הנוכחי שלי, לא כי אני לא אוהב לשרת

רועי מונין:  אני, מבחינתי, הייתי ממשיך כמה שרק צריך, אבל כי אני לא מסוגל

רועי מונין:  שני העסקים שלי קורסים

רועי מונין:       אני הפסדתי 200,000 שקל בחודש, אפשר להראות בצורה מאוד ברורה, באופן ישיר

רועי מונין:  אני מגויס מה-8 מאוקטובר

רועי מונין:  זה אומר שכבר מעל חצי מיליון שקל הפסד ישיר, ועוד חצי מיליון שקל בערך של הפסד בהכנסות עתידיות, שיותר קשה להראות

רועי מונין:  איך שהמדינה מתייחסת לעסקים, ואני לא מאשים כאן את הצבא, אני חושב שזה אירוע שמשרד האוצר ומשרד הכלכלה לא הבין בכלל – פשוט לא הגיוני

רועי מונין:  המספרים לא רציונליים

רועי מונין:  מדברים כאן על 500 עסקים שקיבלו איזה משהו

רועי מונין:  הסכומים, אם מחלקים אותם לכות העסקים זה 5,000 שקלים

רועי מונין:  זה לא עוזר בכלום

רועי מונין:      וצריך להבין שהדבר הזה הולך להשפיע גם על ההכנסות העתידיות שצריכות להביא את הכסף בשביל לכסות אחרי זה את הפיצויים האלה

רועי מונין:  צריכה להיות הסתכלות הרבה יותר שיטתית על א' מספרים – לא שמעתי כמה עצמאיים וכמה עסקים יש שמשרתים כרגע במילואים

רועי מונין:  עוד לא שמעתי את הנתון הזה בשום מקום

רועי מונין:  אני לא יודע אם זה חסוי או משהו

רועי מונין:  אבל, כמה אנשים יש? מה הפגיעה שלהם? ומתוך הפגיעה, למי אנחנו עוזרים וכמה? זו צריכה להיות ההסתכלות השיטתית

רועי מונין:      המספרים שנזרקים; 200 מיליון פה, זה שם, ובוא נחלק אותם, ומי שיבקש - ניתן לו כמה שצריך – זו לא הסתכלות סבירה על הדבר הזה

רועי מונין:  עכשיו, אני כן אגיד, כולנו במילואים, ואני התגייסתי מהיום הראשון ועזבתי את שני העסקים שלי, כי חשובה לנו המדינה

רועי מונין:  כי אנחנו פה ואנחנו פה בשביל לעשות את זה כמה שיותר

רועי מונין:  ואני עכשיו במילואים שלי הולך לבוא לפגישות האלה ולעזור למילואימניקים שעדיין שם וצריכים את העזרה הזאת

רועי מונין:      אני חושב שאנחנו כצבא וכמדינה, צריכים לדאוג לאנשים שהם אלה שמשרתים את המדינה ושהם נמצאים שם, במיוחד הלוחמים, שיהיה להם משהו לחזור אליו

רועי מונין:  אנחנו לא יכולים שהם יאבדו הכול

רועי מונין:  אני רוצה להציע רגע שני דברים; אחד, בפן הכלכלי, אם יש אפשרות לעשות פגישות המשך והרבה יותר לרדת למספרים עם משרד הכלכלה ומשרד האוצר

אלעזר שטרן: אני על זה רציתי לדבר תכף, אבל בסדר

רועי מונין: כמה מגיע לכל אחד

רועי מונין:  להסתכל על העסקים קודם, ואז להבין מזה מה צריך להיות הפיצוי ולא הפוך

רועי מונין:  לקמל"ר אני פונה – כיום אין שום דרך להשתחרר אם יש לך פגיעה כלכלית בצבא מצו חירום

רועי מונין:  יש בשוטף דבר שנקרא ולת"ם כלכלי

רועי מונין:  מי שמגיש את הדבר הזה, כיום מפנים אותו למשרד האוצר או למשרד הבטחון

רועי מונין:  יש עכשיו את הנושא של תעשיות חיוניות; אני מבקש שתנסו לבדוק אם יש אפשרות להציע דבר כזה, ולת"ם כלכלי, כמו שאני מביא אישור רופא שאני לא כשיר להיות ביחידה כרגע – אני יכול להביא אישור מרואה חשבון או מה שזה לא יהיה, של צה"ל, שהעסק שלי נפגע יותר מהכמות שאני מסוגל לשרוד ולהחזיר

רועי מונין:       אם הייתי הולך מחברת אשראי או מבנק הלוואה, לא היו נותנים לי הלוואה בסכומים האלה שאני מפסיד כרגע, כי הם לא חושבים שאני אוכל להחזיר את זה

רועי מונין:  זאת אומרת, יש נקודת אל-חזור, שממנה העסק לא יכול להשתקם

רועי מונין:  והנקודה הזאת צריכה להיות ברורה בכל הטיפול הצה"לי בחיילים, ולעצמאיים ולעסקים להגיד "אם עברתם את הנקודה הזאת, אתם מעכשיו מתנדבים

רועי מונין:  יש לכם יכולת לבחור"

רועי מונין:  אני הייתי בוחר להמשיך להתנדב מעבר לנקודה הזאת

רועי מונין:  אבל, יש אנשים שלא, וצריכים לכבד את זה וצריכים להגן על האנשים

רועי מונין:  כי אף אחד לא עושה את זה כרגע

רועי מונין:  זאת הבקשה שלי אליכם

אלעזר שטרן: רועי, תודה

אלעזר שטרן:  אני חושב שהדברים שלך, טוב שהגעת לכאן

אלעזר שטרן:  אלה דברים חשובים

אלעזר שטרן:  עדי רוצה לענות לך, אני רק אגיד לך קצת בתור, כיוון שרק זרקת דבר אחד, אם אנחנו עתידים להמשיך ולדון, נגיד, בסוגייה הזאת שהעלית, אז הסוגייה הזאת מטופלת לא רק בוועדה הזאת

אלעזר שטרן:  אבל, עדי, בבקשה

עדי פרנקפורטר ישראלי: טוב, רועי, אני לא יודעת אם אבישג עוד נמצאת איתנו, אבל בעקרון המתווה הנוכחי אמור לתת לך מענה גם על רווחים עתידיים

עדי פרנקפורטר ישראלי:  עצמאיים שהם משרתי מילואים, יש להם מסלול אדום

עדי פרנקפורטר ישראלי:  באמת יש התייחסות גם להפסד הנוכחי שלך וגם להפסדים עתידיים בשנים הבאות

עדי פרנקפורטר ישראלי:  זה אמור לכסות אותך מכל הכיוונים

עדי פרנקפורטר ישראלי:  אבישג, תקני אותי אם אני טועה

אבישג סבג ראובן: לא, לא

אבישג סבג ראובן:  את לא טועה

אבישג סבג ראובן:  המסלול האדום שהיה ממשיך במסגרת קרן הסיוע לעצמאיים, וככל שההפסד מתמשך הם יכולים להגיש את זה לקרן, והקרן ממשיכה לפעול

מירב בן ארי: אבישג, זה יותר מהקרן

מירב בן ארי:  אני רק אדייק

מירב בן ארי:  מה שהועבר אתמול בהחלטת הממשלה זה שמשרתי מילואים בעלי עסקים יכולים להגיש את זה במסלול האדום של רשות המיסים

מירב בן ארי:  זאת אומרת, כמו מפונים, לצורך העניין, הם יקבלו מענה מלא על כל העסק

מירב בן ארי:  לא רק על הרווחים וכדומה, אלא הסתכלות יותר מקיפה שאמורה לתת מענה

מירב בן ארי:  אם זה לא ככה, ואם לא מקבלים מענה – אז ניתן להגיע לקרן ואנחנו ננסה לעשות הכול כדי לסייע

אלעזר שטרן: טוב, אני, לפני שאני מעביר לחבר הכנסת, רם בן ברק, רק אגיד שלגבי הדבר השני שאמרת, לגבי הוולת"ם, אני מציע שתדברו אתם ביניכם אחר כך איך נכון להתייחס לוולת"ם כזה – האם בתוך הוולת"ם הרגיל או האם לעדכן את הסוג - - -     

מירב בן ארי: אני חושב שבסוף יש מפקדים

מירב בן ארי:  הם אחראיים לטפל באנשים

מירב בן ארי:  אני חושב שהמחויבות שלנו כמפקדים בצה"ל זה לדעת להסתכל על הבן-אדם ולראות שאנחנו שומרים אותו לאורך שנים

מירב בן ארי:  ואם יש פה איזה אירוע חריג של מפקד שלא ראה את רועי, אז נדע לטפל בזה

מירב בן ארי:  אני חושב שלא יהיה נכון להקים ולת"ם שיתחיל לשפוט מי יותר זקוק או מי יותר בבעיה כלכלית, אלא רגע באמת לתת למפקדים להסתכל לאנשים בלבן של העיניים ולקבל החלטות

אלעזר שטרן: בסדר

אלעזר שטרן:  אני חושב שמה שרועי אומר, ואני יכול גם להבין את זה, למרות שבסוף יכול להיות שזה יישאר ברמת המפקדים וצפונה, שיש שיקולים שצריכים להביא לידי, גם אם זה בסוף נשאר בידי המפקדים, שמפקדים צריכים להיות ערים, גם כמפקדי מילואים, גם לשיקולים האלה

אלעזר שטרן:  תודה

רועי מונין: אני מבקש רק שתשמרו על האנשים

רועי מונין:  זה צריך להגיע מלמעלה, כמידע, כאינדיקציה שמפקד צריך להתייחס אליה, ולא מהחייל או מהמפקד עצמו

רועי מונין:  אני לא הייתי מדבר עם המפקד שלי בכלל עד שזה הגיע לנקודה לא של שבירה אלא חודשיים אחרי שבירה

רועי מונין:  כי אנשים, בסוף, במיוחד מי שלוחם עכשיו, לא רוצים להעלות את זה עכשיו, ולא נעים להם לדבר על הדברים האלה

רועי מונין:  אבל, מישהו צריך לשמור עליהם

אלעזר שטרן: תודה

רם בן ברק: טוב, תודה רבה על זכות הדיבור בדיון החשוב הזה

רם בן ברק:  אני מוכרח להגיד שההתרשמות שלי היא התרשמות טובה לגבי הטיפול שנעשה

רם בן ברק:  קודם כול, ההתייחסות, ועבודת המטה שנעשתה

רם בן ברק:  ואני חושב שבסך הכול הפתרון הוא בסדר, והוא גם בא במענה להרבה מאוד פניות שאנחנו, כחברי כנסת, קיבלנו מאנשי מילואים שהרגישו שהם מוזנחים ושהמשפחות מוזנחות

רם בן ברק:  ואני שמח מאוד על התוכנית הזאת

רם בן ברק:  אני רוצה לציין משהו, שיכול להיות שאתם נותנים עליו דעת, אבל אני לא שמעתי על זה, זה לגבי אנשי קבע

רם בן ברק:  אנשי הקבע, וכאן אני מודה שאני מדבר קצת בעניין אישי, כן? אבל, אני מניח שאני מייצג הרבה מאוד אנשים אז זה בסדר

רם בן ברק:      אנשי קבע, שיש להם חיים רגילים, מה שנקרא, בשגרה, אז הם בסדר, מסתדרים

רם בן ברק:  עוזרים המשפחות

רם בן ברק:  המצב הזה הוא לא מצב של שגרה, הוא מצב שיש אנשי קבע ששלושה חודשים לא נמצאים בבית

רם בן ברק:  לחלוטין

רם בן ברק:  ועל כל המשתמע, מה שקורה במשפחות שלהם, והתמיכה, שגם המשפחות של אנשי הקבע צריכות לקבל את המענה בתקופה החריגה הזאת

רם בן ברק:  דוגמה בולטת היא פינוי שהוחלט בצה"ל ולא הוחלט על ידי המדינה, אז המפונים בעצם התפנו, ולא פינו שום דבר, למרות שהם מפונים כמו כל מפונה אחר, רק שצה"ל החליט על הפינוי ולא המדינה

רם בן ברק:  הדברים האלה, צריך לטפל בהם גם

אלעזר שטרן: מי יעביר את זה? הרי, זה לא קמל"ר?     

מירב בן ארי: אני אעביר את זה לראש אכ"א

אלעזר שטרן: בדיוק

מירב בן ארי: אני אדאג להעביר את המסר

מירב בן ארי:  אני יודע שהוא על זה

מירב בן ארי:  הקולות הגיעו גם אליי, ואנחנו על זה

אלעזר שטרן: למי שלא מכיר את המשפחה של רם בן ברק ולא הבסיסים שמפונים – זה בעיקר בסיסים של חיל האוויר

מירב בן ארי: אני הבנתי

מירב בן ארי:  בסדר גמור

אבישג סבג ראובן: יש מעטפת שלמה שמתעסקת בזה, בהובלתו של רמ"ט אכ"א ורמ"ח פרט, ואני חושבת שהיא גם תוצג ככל שהיא תידרש

אלעזר שטרן: חברת הכנסת פנינה תמנו

פנינה תמנו: תודה, אדוני יושב-הראש

פנינה תמנו:  קודם כול, לברך באמת על התוכנית שגם הוצגה בוועדה שאני עומדת בראשותה – הוועדה לקידום מעמד האישה

פנינה תמנו:  אני חושבת שעשינו כברת דרך

פנינה תמנו:  אני מביאה את ההיבט של בני ובנות הזוג

פנינה תמנו:  רועי, תקשיבו לנשים

פנינה תמנו:  בהחלט שצריך להקשיב לנשים

פנינה תמנו:  אני גם שמחה שקרן הבטחון קיבלה תוספת משמעותית

פנינה תמנו:  לצד זה, אני גם רוצה להזכיר, כולל לקצין המילואים שיודע את זה, מתחילת הדרך, עוד במתווה הכלכלי, הייתי צריכה לנהל פה מאבק כדי שיגדילו את התקציבים שיגיעו לשם לטובת הסיוע, המעטפת, לבנות ובני הזוג

פנינה תמנו:  כי גם בני זוג יש

פנינה תמנו:  ועדיין יש חורים

פנינה תמנו:      ואני מאוד מעריכה אותך, אבישג, אבל התיקונים שמבקשת הכנסת לא בוצעו

פנינה תמנו:  בתוך ההסכם שנחתם עם האוצר ומשרד הבטחון כתוב "בני ובנות זוג, לרבות בן זוג או בת זוג לשעבר", וזה בהסכמה של שני הצדדים, שהוא משותף לגידול הילדים

פנינה תמנו:  בינתיים התשובות של נשים גרושות שמבקשות סיוע על אובדן הכנסה, שמבקשות סיוע בבייביסיטר, שהן לחלוטין מלא על מלא שותפות במאמץ של העורף כדי שתהיה חזית חזקה – מקבלות מענים בעייתיים ביותר

פנינה תמנו:  בניגוד להחלטת השרים, בניגוד להחלטת הכנסת

פנינה תמנו:      ולכן, אבישג, כאשר דרשנו למצוא פתרונות, ואנחנו כבר, לדעתי, חודשיים אחרי האירוע של השיח בתוך הוועדה שלי – עדיין אין פתרונות

פנינה תמנו:  ואני מצפה שיהיו פתרונות

פנינה תמנו:  הנשים האלה קורסות

פנינה תמנו:  את אמא בכל מקרה, גם אם נפרדת מהאבא

פנינה תמנו:  ואם אמא מטפלת בילדים, היא תקבל את הקצבה

פנינה תמנו:  עכשיו, לא יודעת אם יש פה נציג של הביטוח הלאומי; הם יודעים לעשות את זה על פי סעיף 9, אדוני יושב-הראש וחבר הכנסת, רם בן ברק

פנינה תמנו:  הם יודעים לעשות את זה כך שהורה משותף, או אמא משותפת, תגיש בקשה לביטוח לאומי, ואז תעשו את הקיזוז, האוצר, עם קרן הבטחון

פנינה תמנו:  שעכשיו יש לה לא מעט תקציבים

פנינה תמנו:      הנשים יגישו לביטוח לאומי, היא תוכיח שיש לה ילדים מתחת לגיל 14, צו 8 – תעבירו להם את הקצבה

פנינה תמנו:  יש את הקצבאות, כמובן, שמגיעות לחייל, שזה שלו והכל

פנינה תמנו:  אבל, כל מה שקשור בגידול הילדים צריך להיות שם

פנינה תמנו:  סוגייה נוספת, ואנחנו גם נקיים על זה דיון

אלעזר שטרן: כן, גם יש פה את הביטוח הלאומי, אז יכול להיות שהם רוצים להתייחס לזה

פנינה תמנו: כן, אז אני מסיימת סוגייה נוספת, שהיא חופשת הלידה

פנינה תמנו:  גידול ילדים זה לא צחוק, וילדים שנולדו, ברוך השם, בסמוך למלחמה ותוך כדי המלחמה – תינוקות בני שלושה חודשים וארבעה חודשים אי אפשר להשאיר בבית לבד, וגם קשה מאוד למצוא מסגרות, בטח כשבן-הזוג נמצא בחזית

פנינה תמנו:  לתת 4,500 זה אפילו לא מגרד את החל"ת המוצדק כזה או אחר שהנשים אמורות לחתום

פנינה תמנו:  לכן, אני הייתי משנה את הסעיף ואומרת שמי ש-21 יום לא עובדת אחרי חופשת הלידה תקבל 4,500 על כל 21 יום

אבישג סבג ראובן: אבל תיקנו את זה ל-10,700

פנינה תמנו: אבל אתם מתקנים, גם אז תיקנו ל-10,000 ואמרנו חודשי, וזה לא מופיע

פנינה תמנו:  זה לא מופיע

פנינה תמנו:  וזה מבלבל את הנשים

פנינה תמנו:  אני אומרת שאתם צריכים לפתור את זה

פנינה תמנו:  לא סתם יש לקרן תקציבים

פנינה תמנו:  דווקא בגלל שלקרן יש את יכולת הגמישות אתם צריכים לבוא לשתי האוכלוסיות האלה

פנינה תמנו:  האוכלוסייה האחרונה, שלדעתי, אתם צריכים לקחת את זה ברצינות בוועדה, ואני מוכנה לשתף פעולה, זה נשות הקבע

פנינה תמנו:  נשות הקבע שהבעלים שלהם היו נוהגים לחזור פעמיים בשבוע, סוף שבוע, והיום הם לא רואים בית

פנינה תמנו:  הנשים האלה פשוט קולן נאלם

אלעזר שטרן: רם דיבר על זה קודם, כן

פנינה תמנו: קולן נאלם

פנינה תמנו:  והן זועקות לסיוע

פנינה תמנו:  הן מרגישות שדווקא הן, שמגויסות גם בשגרה, הופקרו לגורלן, נקרא לזה כך

פנינה תמנו:  אבל, התיקונים האלה, אי אפשר לחזור עליהם

פנינה תמנו:  אי אפשר לחזור עליהם ולא לראות קצה של אור

פנינה תמנו:  בבקשה, אם אתה רוצה לשמוע את ביטוח לאומי

אלעזר שטרן: אוקיי, תודה

חנן פורת: מה השאלה פה לביטוח הלאומי? אין פה כרגע שאלה לביטוח לאומי, לפי הדברים ששמעתי

פנינה תמנו: לא, אם אפשר, אני דיברתי עם ירון - - -     

אלעזר שטרן: לא, סליחה

אלעזר שטרן:  אולי עדי תענה על זה

עדי פרנקפורטר ישראלי: גם אבישג יכולה להתייחס

עדי פרנקפורטר ישראלי:  אבישג תתייחס

אבישג סבג ראובן: נתייחס לסיפור הזה של הגרושות רגע

אבישג סבג ראובן:  קודם כול, מענה לבני או בנות זוג לשעבר אנחנו נותנים

אבישג סבג ראובן:  הבעיה העיקרית שהציגה חברת הכנסת, והיא באמת בעיה, זה שכרגע זה לא משולם לחשבונות הבנק של בני או בנות זוג לשעבר, זה משולם למשרת, כי צה"ל עובד עם המשרתים שלו

אבישג סבג ראובן:  עכשיו, מה שאנחנו עושים כבר במהלך שלושה שבועות, כמעט חודש, מנסים לייצר מצב שאנחנו כן נוכל לשלם דרך משרד הבטחון כסף לבני או בנות זוג לשעבר, לא דרך בן או בת הזוג

אבישג סבג ראובן:  זה תהליך שהוא מורכב

אבישג סבג ראובן:  צה"ל לא עשה אותו לפני

אבישג סבג ראובן:  כמו תהליכים מורכבים, זה לוקח זמן

אבישג סבג ראובן:  אבל, זה לא אומר שאין טיפול בהם

אבישג סבג ראובן:  נכון שזה מכניס את בן או בת הזוג לשעבר לאיזושהי מערכת יחסים מול המשרת, שלא תמיד מעביר לו את הכסף

עדי פרנקפורטר ישראלי: אני שנייה אוסיף עלייך, אבישג

פנינה תמנו: לרוב הוא לא מעביר את הכסף

פנינה תמנו:  אבישג, אני מקבלת מלא פניות

פנינה תמנו:  אתם צריכים למצוא מסלול

פנינה תמנו:  ואם לכם קשה כצבא, אולי את זה אני יכולה להבין – בבקשה, ביטוח לאומי

פנינה תמנו:  בבקשה, עדי

עדי פרנקפורטר ישראלי: כן, כן

עדי פרנקפורטר ישראלי:  אז אני אוסיף על אבישג, שבהחלטת הממשלה האחרונה שעברה הוגדלה קרן הסיוע למשרתי המילואים, ובין השאר הוכנס קריטריון חדש: מענה לבני זוג לשעבר של חיילי המילואים ששירתו בשירות מזכה, ובלבד שיש להם ילד משותף

עדי פרנקפורטר ישראלי:  וגם הן זכאיות להגיש בקשות לקרן הסיוע כרגע

עדי פרנקפורטר ישראלי:  זה נוסף בהחלטת הממשלה הנוכחית

אלעזר שטרן: עדי, מה שחברת הכנסת, שטה, אומרת זה שלא, היא לא מדברת על תוספות, היא מדברת על מה שניתן פה למשפחה או לבנות זוג - - -     

פנינה תמנו: לא מעבירים לחשבון שלהם

מירב בן ארי: לא, הם מקבלים הכול, רק הבעיה שלנו, אנחנו לא יכולים לעשות העברה לחשבון הבנק

אלעזר שטרן: הבנתי, הבנתי

אלעזר שטרן:  את זה אבישג אמרה

אלעזר שטרן:  הבעיה מוכרת

מירב בן ארי: אם מישהו ידע לפתור את זה טכנית

עדי פרנקפורטר ישראלי: אבל, חבר הכנסת אלעזר, עד עכשיו לא הייתה אפשרות, במידה ובת זוג לשעבר איבדה הכנסה בעקבות זה שבן זוגה לשעבר משרת במילואים, נגיד, אז היא לא יכלה עד עכשיו להגיש בקשה לקרן הסיוע

פנינה תמנו: זה לא נכון

פנינה תמנו:  זה לא נכון

פנינה תמנו:  כבר לפני חודשיים חתמו במתווה הכלכלי שאפשר להכניס על פיצוי ואובדן הכנסה

פנינה תמנו:  הסיפור הוא המנגנון

פנינה תמנו:  ואנחנו מדינה מספיק מפותחת בשביל לפתור את זה

אלעזר שטרן: בסדר

אלעזר שטרן:  אז אני, מהדברים של פנינה, רוצה לקחת עוד נקודה אחת שאני חושב שהיא שווה מחשבה

אלעזר שטרן:  אנחנו גם בכנסת, בכל מיני יוזמות, אנחנו לא סתם נתנו כבר בשנים קודמות אפשרות להארכת חופשת לידה

אלעזר שטרן:  אני חושב שיש היגיון, כשהארכת חופשת לידה, אנחנו נתנו את זה עד חצי שנה, אם אני לא טועה

אלעזר שטרן:  יש היגיון בזה שכשאנחנו נותנים על חודש פיצוי לאשת משרת שילדה, יש היגיון בלשקול את זה ליותר מאותן סיבות בדיוק שאנחנו הארכנו את זה עד חצי שנה, לאפשרות לקחת חופשת לידה

אלעזר שטרן:  אני חושב שזה אותו הגיון, והנקודה היא נכונה

אלעזר שטרן:       אסף סנדרוביץ

אסף סנדרוביץ: שלום לכבוד יושב-הראש

אסף סנדרוביץ:  אני סא"ל אסף סנדרוביץ מהעמותה למען משרתי המילואים, משרת בחיל הים מה-7 באוקטובר

אסף סנדרוביץ:  אני רוצה להתייחס לשלושה דברים עיקריים, כבוד יושב-הראש

אסף סנדרוביץ:  הדבר הראשון זה התוכנית בכללותה, הדבר השני זה ההבדל בין לוחם ללא לוחם, והדבר השלישי זה אופי חישוב התגמול

אסף סנדרוביץ:  אני אתחיל בתוכנית בכללותה; אין ספק שיש בתוכנית הזאת דברים טובים ונהדרים

אסף סנדרוביץ:  הם מתכתבים עם העבודה שאנחנו עשינו לפני כחודשיים כעמותה, בשיתוף עם השדולה

אסף סנדרוביץ:  ישבנו, הצגנו נייר עמדה

אסף סנדרוביץ:  ונייר העמדה הזה, רובו מבוסס, רובה של התוכנית מבוסס על התוכנית שאנחנו בעצם הצגנו לשדולה

אסף סנדרוביץ:       אבל, יש המון סעיפים שאנחנו לא יודעים מה עומד מאחוריהם

אסף סנדרוביץ:  לא בהיבט התהליכים, לא בהיבט הכמותי, של הסכומים – מה עומד מאחורי כל דבר

אסף סנדרוביץ:  ולא בהיבט של סדרי עדיפויות

אסף סנדרוביץ:  הדברים הטובים מהתוכנית הזאת שאני יכול להצביע עליהם זה שביטלו את התגמול של ה-60 יום

אסף סנדרוביץ:  ביטלו את החסם של ה-60

אסף סנדרוביץ:  הנושא של הסטודנטים ושכר הלימוד, שזה דבר מאוד חשוב, שזה מצוין

אסף סנדרוביץ:  יש את המסלול האדום של הצבעים, שהקצו 200 מיליון שקלים, שזה מצוין

אסף סנדרוביץ:  והכספים של התע"מ זה דבר נכון מאוד

אסף סנדרוביץ:      אבל, אנחנו לא יודעים המון דברים, כדוגמת מה התקרה של כל סעיף, מה המדיניות, מה התנאים, מה התקנונים

אסף סנדרוביץ:  ואנחנו צריכים להנגיש את הדבר הזה ולבדוק את זה, וצריך לעשות על זה דיון מעמיק מה הקריטריונים של הדברים הללו, ולא לתת דברים שאנחנו בעצם לא יודעים מה התקצוב שלהם

אסף סנדרוביץ:  הדבר השני שאני רוצה לדבר עליו זה הנושא של ההבדל בין לוחם ללא לוחם; אני מסכים שצריכה להיות הבחנה

אסף סנדרוביץ:  מי הוא לוחם – לוחם צריך לקבל יותר, נכון

אסף סנדרוביץ:  אבל, הדבר הזה לא יכול להיות כלאחר יד בהודעה "לוחם מקבל, לא לוחם מקבל - - -     

אלעזר שטרן: מה זה לאחר יד? לא הבנתי אותך

אלעזר שטרן:  ודרך אגב, אנחנו ביקשנו את ההבדלים האלה

אסף סנדרוביץ: אני אסביר

אסף סנדרוביץ:  יש המון מקצועות שנופלים בין הכיסאות

אסף סנדרוביץ:  ואני מדבר על אנשים כמו חטיבה 401

אסף סנדרוביץ:  פורסם אתמול ב"ווינט", או למשל פלוגות מפקדה של גדודים, שהן - - -     

אלעזר שטרן: אבל אתה היית כאן כשאמרו? ששופטים את זה לפי יחידות

אסף סנדרוביץ: נכון, אבל יש מקצועות שנכנסים - - -     

אלעזר שטרן: לא, לא, לא

אלעזר שטרן:  שופטים לפי יחידות

אלעזר שטרן:  כל מקצוע בתוך חטיבה 401 הוא זכאי להגדרה הזאת

אסף סנדרוביץ: לנו חשוב שלא יפלו בין הכיסאות

אלעזר שטרן: כן, אבל שאלנו את זה, וזה מה שנאמר כאן

אלעזר שטרן:  אבישג, אני צודק?     

אבישג סבג ראובן: כן

אבישג סבג ראובן:  ככל שתוגדר יחידה מערך לוחם, כלל המקצועות באותה יחידה ייחשבו כיחידה אחת

אלעזר שטרן: אוקיי, תודה

אסף סנדרוביץ: אבל, אנחנו צריכים להיזהר מהדיפרנציאליות הזאת

אסף סנדרוביץ:  אני אסביר למה אני מתכוון

אסף סנדרוביץ:  צריך לדעת איך לעשות את זה, ולא לפגוע במעמד של אנשי המילואים שהם לא לוחמים

אסף סנדרוביץ:  אסור להתמכר לדבר הזה של, לא ליצור בטעות בצבא מלחמת מעמדות

אסף סנדרוביץ:  וזה יכול לפגוע בעולם המילואים, כי לא בכדי עד היום נושא התגמולים לא הבחין בצורה - - -     

אלעזר שטרן: סליחה, אסף, אנחנו הבנו את זה

אלעזר שטרן:  אני אומר לך עוד פעם, אנחנו רוצים ליצור הבדל

אלעזר שטרן:  תדע את זה

אלעזר שטרן:  הפוך ממה שאתה חושב

אלעזר שטרן:  אנחנו רוצים ליצור הבדל לאורך זמן בכל המקצועות שיש לנו

אלעזר שטרן:  את ההבדל הזה בוודאי בין לוחמים לבין שאינם לוחמים

אלעזר שטרן:  אנחנו כמובן מעריכים מאוד גם את מי שאינו לוחם, ולכן הוא זכאי לתגמולים, תקבולים

אלעזר שטרן:  אבל, אנחנו חושבים שלוחמים, אנחנו רוצים שגם המשפחות שלהם וגם הנוער שלנו, בני ה-16 וה-17, ידעו שהחברה מתייחסת ללוחמים, מעלה אותם על ראש שמחתם גם בהיבט הערכי וגם בהיבט התגמולי

אלעזר שטרן:  לא בשביל זה הולכים להיות לוחמים

אלעזר שטרן:  אבל, אם אתה הולך להיות לוחם אנחנו רוצים שיהיה ברור שגם הבית הזה, גם הממשלה מתייחסת לזה

אסף סנדרוביץ: לוחם צריך לקבל הכול יותר מכולם, אני מסכים

אסף סנדרוביץ:  אני רק אומר לא לפגוע במעמד הזה של הלא-לוחמים

אסף סנדרוביץ:  ועוד משפט אחרון, כבוד יושב-הראש

אסף סנדרוביץ:  בנושא חישוב התגמול של איש המילואים; היום איש מילואים שמבצע 5 ימי מילואים מקבל 7 ימי מילואים

אסף סנדרוביץ:  זה החישוב

אסף סנדרוביץ:  אבל אם הוא מבצע, יש פה בעצם בעיה בחישוב של איש המילואים

אסף סנדרוביץ:  אנחנו צריכים שאיש מילואים לא תורם את היומיים של השישי-שבת לצבא

אסף סנדרוביץ:  היום, אם איש מילואים מתגייס בראשון עד חמישי - - -     

אלעזר שטרן: אתה יודע, את הבעיה הזאת - - -     

אסף סנדרוביץ: זו בעיה מאוד חשובה, ואתם צריכים לתת עליה את הדעת

אסף סנדרוביץ:  וזה הכסף הגדול פה

אלעזר שטרן: כן

אלעזר שטרן:  אני חושב, הלוואי ונגיע לזמן שאנשי מילואים יעשו חמישה ימים

אלעזר שטרן:  כיוון שכשעושים את הכול אז הם ממילא סופרים את כל הימים בתוך זה, בתוך העניין הזה

אסף סנדרוביץ: אבל אם הוא מבצע 7 ימים הוא מקבל 5 ימים

קריאה: כרגע הוא מבצע 100 ומשהו

אסף סנדרוביץ: בטווח הארוך

אלעזר שטרן: אמרתי, נגיע לימים שיעשו חמישה ימים

אלעזר שטרן:       כן, בבקשה, איילת

איילת השחר סיידוף: אני איילת השחר סיידוף, מאימהות בחזית, מייצגת היום את קולן של נשות המילואימניקים ואימהות למילואימניקים, ולא רק של הסדיר

איילת השחר סיידוף:  אני אגיד בעשרים שניות, כי אני מאוד רוצה לחזק את מה שאמרה חברת הכנסת פנינה, זה מה שרציתי להגיד – כל ההיבט של גרושות המילואימניקים, שאף אחד לא רואה אותן, והן קורסות

איילת השחר סיידוף:       ודבר נוסף, אני רוצה להתחבר למה שאמר פה רועי בעניין של השטח

איילת השחר סיידוף:  אנחנו היום מקבלות מאות פניות של בתים הרוסים ברמת ילדים שזועקים "איפה אבא", בנקים שזועקים "איפה הכספים", אנשים פרטיים שרוצים את החובות שלהם

איילת השחר סיידוף:  הכול טוב ויפה, ואני באמת מוקירה ומעריכה את כל מי שעוסק בו במלאכת המחשבת הזאת בלנסות לייצר פתרונות – בשורה התחתונה אנחנו 93 ימים מיום תחילת הלחימה והכספים לא נכנסנו

איילת השחר סיידוף:  זה כמו החטופים, בעיני, על אותו עקרון – כל יום שעובר, יש לנו פחות ופחות עם מה לעבוד, ואנחנו עוד רגע מגיעים לנקודות אל-חזור

איילת השחר סיידוף:  כולל בבתים שמתפרקים

איילת השחר סיידוף:  ואת זה אני אומרת לכם כעורכת דין שיש לה משרד לענייני משפחה

איילת השחר סיידוף:  שזה גם הרבה מהעשייה שאני נותנת לאחרונה

איילת השחר סיידוף:      אז אם אפשר ללחוץ על המנגנון

איילת השחר סיידוף:  כי תוכניות לחוד ופרקטיקה הפוך

איילת השחר סיידוף:  רק ללחוץ על המנגנון, שהכספים האלו יראו את דרכם לחשבונות הבנק

איילת השחר סיידוף:  או שהמדינה תוציא, לא יודעת, איזו הוראת שעה שתעכב את כל הריביות ואת כל ההלוואות, ואת הכול

איילת השחר סיידוף:  כי אימהות, אין להן כסף לאוכל

איילת השחר סיידוף:  אנחנו מתמודדות היום, אם פעם שלחנו אוכל לבסיסים, היום אנחנו שולחות אוכל לבתים, ואף אחד לא מפנק אותם

איילת השחר סיידוף:  זהו, תודה רבה לכם

אלעזר שטרן: תודה

אלעזר שטרן:  איילת, אחלה עשרים שניות

אלעזר שטרן:  אני חושב, אני לא רוצה לחזור על הנקודות שעלו פה

אלעזר שטרן:  משפט אחד

נתנאל הירש: שלום

נתנאל הירש:  קוראים לי נתנאל הירש, אני משרת בקשרי חוץ בפיקוד צפון

נתנאל הירש:  אני מגויס מה-9 באוקטובר

נתנאל הירש:  אני רוצה לדבר על תשלומי ארנונה

נתנאל הירש:  קיבלנו בתחילת החודש את המכתב מהעירייה, בעיריית ירושלים התשלום הוא חד-פעמי גם לבתי עסקים וגם לבתים, לתושבים – אם אתה רוצה לחלק את התשלום של הארנונה שלך אתה מוסיף 10% ריבית על הארנונה מחברת האשראי

נתנאל הירש:  בנוסף לזה, ה-5% שהעירייה נותנת הנחה למשרתי מילואים לא חלים במקרה שאתה מבקש לעשות את החלוקה לתשלומים

נתנאל הירש:  זאת אומרת שלא רק שאני לא מקבל את ההנחה שלי, אני משלם 10% יותר

נתנאל הירש:      אני חושב שבזמן הזה כדאי גם לפנות לרשויות המקומיות, שיתגייסו למאמץ הזה, בטח ברשויות מקומיות שבהן תשלום הארנונה הוא חד פעמי והחלוקה שלו היא על חשבון המשלם

נתנאל הירש:  ואני אשמח שתתייחסו לדבר הזה

אלעזר שטרן: אוקיי, תודה

אלעזר שטרן:  רק אני אזכיר, אמנם אתה דיברת על הנחות, גם פה התלחשו מאחוריי, אבל אתה יודע שאנחנו הארכנו את דחיית התשלומים

אלעזר שטרן:  ולכן, אולי יש עוד קצת זמן לעבוד על ההנחות, לפני שאנחנו אמורים לשלם את זה

אלעזר שטרן:  אבל, אנחנו נעביר גם את זה

נתנאל הירש: כן, העניין הוא ש-5% יוצא 300 שקלים

נתנאל הירש:  אז ההנחה הזאת היא מרגשת, היא חשובה, זה

אלעזר שטרן: טוב, תודה

אלעזר שטרן:  כמו שאמרו פה כמה מחבריי, לדעתי, לדיון הזה באו כמעט רק מהאופוזיציה, אבל אולי זה רק מעצים את הברכות שלנו למערכת של צה"ל, בהנחה שהדברים אכן יבוצעו, אז גם של משרדי הממשלה הנוגעים בדבר; משרד הבטחון ומשרד האוצר

אלעזר שטרן:  אני חושב שיש פה צעד גדול, גם כמותי וגם של המסרים שנמצאים בתוך התוכנית הזאת

אלעזר שטרן:  כמו שאמרנו קודם, אולי בתשובה לשאלה בין מפקדים ללא מפקדים, בין לוחמים ללא לוחמים, איפה שצריך לעשות הבדל, איפה שמחקנו את ההבדל, בין משרת הקבע למשפחתו – שחיברנו את התוכנית הזאת

אלעזר שטרן:  אני חושב שבאמת יש כאן, בהנחה שהכול יתממש, ישנן גם בשורות

אלעזר שטרן:       כמו שקמל"ר דאג להדגיש מספר פעמים בדבריו – לא בשביל התקבולים האלה ישרתו משרתי הקבע, לא בשביל התגמולים האלה נשות משרתי הקבע והמשפחות שלהם יתנו גב לבעלים או לנשים היום

אלעזר שטרן:  גם וגם

אלעזר שטרן:  זה למילואימניקים בעיקר, על זה התכנסנו כאן, אתה צודק

אלעזר שטרן:  לא בגלל זה אישה משחררת את בעלה או אומרת לו "המשפחה עליי" כשהוא הולך למילואים והוא שובר שגרה

אלעזר שטרן:  אבל, אין ספק שזה דבר שמדינת ישראל, החברה הישראלית, חייבת למשרתים שלה

אלעזר שטרן:  שיש עניין על איזה גודל מיעוט זה: האם זה 2%, או אם אתה סופר שכבת גיל אז זה 20% או 30%

אלעזר שטרן:  בכל מקרה, זה מיעוט שנושא בימים האלה, בשנים האלה, את עול הבטחון על הכתפיים שלו

אלעזר שטרן:      אנחנו, כוועדה, מברכים וגם נמשיך לעקוב על המימוש

אלעזר שטרן:  ואנחנו באמת מקווים שבתקציב 2024 תהיה את ההשלמה שבין המיליארד וחצי ל-9 מיליארד, כפי שמתוכנן לפחות שיהיה

אלעזר שטרן:       אני מודה לכל המשתתפים, גם למי שבא מבחוץ, שהתנדב לבוא להציג

אלעזר שטרן:  אף אחד לא דיבר פה רק בשם עצמו, אלא גם בשם כאלה שברור שלא כולם יכולים לבוא, ויש כאלה שגם אם רוצים הם כרגע עסוקים במשימות שונות

אלעזר שטרן:  תודה לכולם, הישיבה נעולה